
Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 


Soms word die hart wel 'n bie- 
tjie moeg, sy klopping swak of 
onreëlmatig. Dit is egter nie altyd 
aan 'n ernstige hartkwaal ('n saak 
vir die spesialis!) te wyte nie. 
Dikwels dui dit eenvoudig op ver- 
swakte hartspiere en gevolglike 
ondervoeding van u liggaam . 
en dit kan u baie afmat en uiput. 


In sulke gevalle gee Dr. Allens- 
Watersugpille doeltreffende ver- 
ligting. Dr. Allens-Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 
Watersug- 
Pille 

INLEIDINGSARTIKEL 


VOORTTREK 


As ons die blik in die nuwe jaar voorwaarts wil 
rig, moet ons eers begin om na agter te kyk en wel 
omdat die toekoms op die hede volg en die hede op 
die verlede rus. 





Wat het dan die afgelope jaar vir ons besorg? 
Wat was uitstaande in verlede jaar? Watter ge- 
beurtenisse was in die ooglopend? 


Op internasionale gebied was daar, om 'n paar 
te noem, spanning in die Midde-Ooste, in Rhodesië 
en in Tsjeggo-Slowakye; oorlog in Vietnam en Ni- 
gerië; studente-onluste in Frankryk en elders, en 
rasse-onluste in Amerika; aardbewings in verskeie 
wêrelddele. 


Op die internasionale, kerklike terrein het ver- 
skuiwings voorgekom van regs na links, van refor- 
masie na rewolusie, van geloof na ongeloof, van 
goddelike na menslike regte. Rome en Reformasie 
het nader na mekaar geskuif en daar het gekom 'n 
toenemende strewe na kerklike eenheid tussen ver- 
skillende denominasies. 


In ons eie land was daar vrede en rus ondanks 
die valse profesieë van doemprofete in binne- en 
buiteland. Waar was groei en vooruitgang, danksy 
die goeie hand van onse God wat oor ons was. 


Op die Hervormde kerklike erf was daar veel 
om dankbaar voor te wees. Die bestendige groei het 
voortgeduur. Verskillende nuwe gemeentes is ge- 
vorm. 'n Dosyn jongmanne het proponentseksamen 
afgelê en 'n paar broeders het tot die bediening 
teruggetree. Hulle toetreding sal die baie groot te- 
kort aan predikante enigsins verlig, maar helaas nie 
oplos nie. 


Behalwe hierdie ligsy was daar ook die donker 
kant nl. dat die wêreldlike hof deur 'n beswaarde 
ingeroep is om 'n saak teen 'n ander broeder i.v.m. 
die negende gebod te beslis en dit in stryd met die 
Heilige Skrif en in stryd met die Kerkwet. 


(] Blaai om 


VOORTTREK 


Die Bybel leer immers dat hofsake tussen ge- 
lowiges ongehoord behoort te wees (1 Kor. 6:1-7), 
die verlies van 'n hele paar predikante. Behalwe ds. 
du Plessis, in lewe dosent aan die opleidingskool vir 
Bantoeleraars op Turfloop, wat in 'n motorongeluk 
omgekom het, is daar die manne wat uit die kerk 
getree het. Van hulle was daar 'n paar wat die eeue- 
oue standpunt van die kerk, soos vervat in Art. lil 
van die Kerkwet, nie meer kon aanvaar nie, nl. dat 
naas die kerk vir blankes daar vir elke etniese groep 
onder die nie-blankes volkskerke beoog word, om- 
dat op dié wyse die evangelie die beste uitgedra kan 
word. 'n Paar wat van lewensstaat verander het en 
op grond daarvan hulle status as predikante verloor 
het, nieteenstaande die waarskuwing vooraf dat dit 
volgens die Kerkwet sou gebeur, was ontevrede, en 
omdat hulle by 'n Engelstalige kerk hulle status wel 
kon behou, is hulle daarheen oor. Nog 'n paar het 
omrede van die tug van die kerk teen hulle bedank 
en is by dieselfde Engelstalige kerk sonder enige na- 
vrae aanvaar. 


Ons treur daaroor dat hulle op hierdie gronde 
die band met die kerk van die vadere verbreek het, 
maar hulle het hulle van ons vervreem en was nie 
meer met ons nie. 


Dat die broeders om sulke redes die kerk ver- 
laat, kan ook goeie vrugte afwerp. Dit sê ons met 
die oog op die woord van Paulus in sy eerste 
Korinthiese brief. Daar leer die heilige apostel: ,,Daar 
moet ook partyskappe onder julle wees” (11:19). 
Ons vestig die aandag op die woordjie moet”. In 
die oorspronklike Grieks is dit in die imperatief ge- 
stel d.w.s. dit kom as 'n bevel. Wil dit dan sê dat 
die apostel partyskappe terwille van hulleself ver- 
welkom? Is partyskappe,, skeuring, twis dan nie al- 
tyd afkeurenswaardig nie en 'n openbaring van die 
sonde nie? 


Maar ons vestig ook die aandag op die doel 
van die partyskappe: ,,sodat die beproefdes onder 
julle openbaar kan wees”. God laat in Sy barmhartig- 
heid die goed uit die kwaad gebore word. Deur die 
ontrou van sommige word dan die getrouheid van 
die ander, wat die toets deurstaan het, aan die lig 
gebring tot hulle geloofsversterking en tot verheer- 
liking van God. j 


Die kerk sal moet besin wat hulle kritiek betref. 
Was dit maar 'n voortvloeisel van die tydgees? Het 
dit geskied onder die invloed van die groot wêreld- 
mening? Was dit om hulle uittrede te dek? Alle 
dwaalleraars en skeurders en weglopers het altyd 


met die vinger gewys na die kerk wat hulle verlaat 
het en splinters in die oog van die kerk aangewys. 
Of staan die kerk skuldig? Om hierdie vrae te be- 
antwoord sal die kerk voor die aangesig van die 
Hoof van die kerk die hand in eie boesem moet 
steek en so die nuwe jaar intree. 


Voorttrek. 


As die kinders van Israel voor die Skelfsee lê, 
die see en die woestyn voor hulle en Farao met sy 
leër agter hulle, dan is die volk baie bang, maar die 
woord van die Here kom tot Moses: Sê vir die kin- 
ders van Israel dat hulle moet wegtrek. Die beloofde 
land lê voor. Hulle moet voorttrek ondanks die see 
en die woestyn en die leërmag van Farao. 


Ook tot die kerk kom die opdrag om voort te 
trek. Voor op die pad lê groot struikelblokke. Sware 
bedreigings wag vir die kerk van die Here. Die 
konings en die magtiges hou tesame raad teen die 
Here en teen Sy Gesalfde en sê: Laat ons hulle 
bande stukkend ruk en hulle toue van ons afwerp. 
Rewolusie en geweld kom al meer na vore, hier en 
daar selfs deur die wêreldkerk goedgepraat. En in 
die wêreldkerk word die wêreld al groter en die 
kerk al kleiner. Dit laat die verwarring en vertwyfe- 
ling al groter word. Wetteloosheid gevolg deur chaos 
steek sy kop uit, dan hier en dan daar. 


Die kerk sal met al hierdie dinge rekening moet 
hou, in Skriflig dit ontleed en in die krag wat God 
verleen die stryd aanbind. Soms sal dit lyk of alles 
tevergeefs is en sal die kerk soos Elia van ouds 
geneig wees om te sê: ,,Dit is genoeg, neem nou 
my siel, Here”. Maar dan sal die kerk ook op sy 
pad teruggewys word: ,,Gaan terug op jou pad na 
die woestyn”. Trek voort! 


Die volk van die Here moenie stilstaan en nie 
in moedeloosheid neersit nie. Gelei deur die wolk- 
kolom by dag en deur die vuurkolom van die Woord 
by nag moet die gelowige volk trek, voorttrek, 
want die volk van die Here is trekkers, voortrekkers 
op die pad na die land van belofte. 


Die trekpad slinger soms deur woestyne en 
gaan deur 'n bakadal (—droë laagte, Ps. 84:7), 
maar die uitkoms is seker. Daar is immers 'n waar- 
borg vir hierdie sekerheid, die sekerheid van die 
geloof in Hom wat Triomfator is en in wie se hand 
die toekoms lê. 

Joh. Dreyer. 








Kyk, Ek is met julle. 
Waar ons is, kom, om dit so te 


stel, dit in die eerste plek nie op aan 
nie. Beslissend en deurslaggewend is, 

waar Hy is. Ons geborgenheid hang nie 
van ons verhouding tot Christus nie, 
maar van Sy verhouding tot ons. En 
dit is in orde. Of ons met Hom is staan 
te besien en is aan baie wankeling en 


weifeling onderhewig. Maar dat Hy 
met ons is, staan eens en vir goed vas. 


Kyk, Ek is met julle. 


— Ds. Gabe van Duinen. 


Nuwejaarsboodskap 


Nuwejaarsdag, en wat dit betref ook oujaars- 
dag, is 'n besondere dag. Dit beteken egter nie dat 
dit 'n heilige dag is in die sin dat bloot die formele 
waarneming daarvan een of ander voordeel inhou 
nie. Die betekenis van sulke feesdae, en ook van 
die viering daarvan, Iê in die gesindheid waarmee 
mens dit waarneem. 


As ons dan van nuwejaarsdag (of ook oujaars- 
dag) iets besonders maak, beteken dit dat dit gaan 
om die manier waarop ons op die dag terugkyk en 
vorentoe kyk. 





DS. A. J. NOLTE 
Voorsitter van die Algemene Kerkvergadering. 


Ons moet terug kyk. En by die blik na agter toe 
moet die eerste wat ons raak sien wees spore van 
die gunsbewyse van God. Hy het verdra en versorg. 
Hy het aan ons gedink ook as Kerk. Ook in die 
jaar wat verby is, was daar soms moeilike situasies 
vir die Kerk — daar was openlik kwaadwilligheid 
teen die Kerk. Maar Hy het ons Self staande gehou. 


Sy werk onder ons beëindig nie, al was daar doem- 
profete wat ons Kerk uitgemaak het vir 'n valse 
Kerk. 


Ons kan met dankbare harte terugdink aan 
seëninge wat ons deel was, aan vordering van die 
werk binne die Kerk. By onse dankbaarheid teenoor 
God sluit ons waardering aan teenoor die wat in ge- 
meentes en in die Kerk in breëre verband deur die 
jaar hulle goeie deel gedoen het. 


Namens die Kommissie van die Algemene 
Kerkvergadering, en dus ook namens die hele Kerk, 
wil ons dan ook sê: dankie aan almal wat in die 
jaar hulle deel in die Kerk gedoen het. Ons dink aan 
predikante, kerkraadslede en gemeentelede in die 
gemeentes. Ons dink aan lede van die verskillende 
Rade, elk met hul eie opdrag, en aan ad hoc komi- 
tees wat spesiale opdragte moes uitvoer. Daar is 'n 
skare van getroue werkers wat hul deel gedoen 
het. 


By 'n terugblik oor die stuk van die pad wat 
agter is en by onse dankbaarheid oor wat bereik is 
en deur Gods genade nog staande gebly het, moet 
ons egter ook die blik na binne slaan, en vra of ons 
elkeen persoonlik ons deel gedoen het. Sal ons dan 
die bors kan uitstoot en sê: Ons dank u Here dat 
Ons getrou was? 


Veeleer sal ons, as ons met 'n gelowige hart 
die verlede ondersoek, moet bely dat ons in vele 
opsigte kort geskiet het — dat ons baie keer wil- 
lens en wetens versuim het — dat sovéél meer tot 
stand kon kom as ons elkeen enduit getrou was. 


Dit is nou hier waar die nuwejaar as 'n beson- 
dere dag te pas kom. Want daar strek nuwe ge- 
leenthede voor ons uit. In sekere sin is dit ook ge- 
leenthede om wat ons in die verlede verbrou het, 
weer reg te stel. As ons elke nuwe dag waarvoor 
ons gespaar bly nie sê sien nie, dan is dit nie die 
moeite werd dat ons lewe nie. 


Wat moet ons dan in die nuwe jaar doen? 
Mens kan dit die beste uitdruk deur te sê dat mens 
moet as gelowiges lewe, as mense wat weet dat 
hulle 'n Here in die hemele het van wie hulle alles 
ontvang het en aan wie alles dus toegebring moet 
word. Dan is afsonderlike voorskrifte en opdragte 
nie nodig nie. Dan doen ons elke dag elkeen as 'n 
dankbare gelowige wat op ons pad kom, in belang 
van gemeente en Kerk, in belang van gemeenskap 
en volk. Want in al die dinge wil ons dan ook ons 
God en Vader dien. 


Mag dié trou, toewyding en volharding in die 
geloof in hierdie jaar by elke lidmaat en ampsdraer 
in die Kerk gevind word. 

RUT NG, 17 ,,... . waar u gaan sal 
ek gaan en waar u vertoef sal ek 
vertoef u volk is my volk en u 
God is my God; waar u sterwe 
sal ek sterwe en daar begrawe 
word”. 


Hierdie tekswoorde, uit die mond 
van Rut, die Moabitiese vrou, is aan 
ons almal goedbekend. Dit word baie 
keer gebruik in preke en in toesprake. 
Dit word gebruik om uitdrukking te 
gee aan die hegte bande tussen fami- 
lielede, tussen volksgenote en tussen 
geloofsgenote. En die woorde is inder- 
daad daarvoor baie goed. Die belofte 
van trou en verbondenheid wat in die 
woorde uitgedruk word omvat die hele 
lewe en dit onderneem om enduit ge- 
trou te bly. 





DS. A. J. NOLTE 





Uit die woorde spreek baie dui- 
delik dat daar van die kant van Rut `n 
groot liefde, `n opofferende liefde vir 
Naomi is. Sy is gewillig om die on- 
bekende, `n onbekende land met onbe- 
kende mense, saam met Naomi in te 
gaan. Sy weet daar wag moeilike tye, 
want hulle is arm mense; hulle is on- 
beskermd; hulle is vroue alleen sonder 
die steun en raad van 'n man. 


Rut sien vir. die opofferinge kans 
omdat daar liefde is wat haar bind 
aan Naomi. En natuurlik is daar ook 
van Naomi se kant af die liefde vir 
Rut. Daarom is sy ook gewillig vir 
opoffering; sy gaan liewer alleen terug, 
as dit vir die toekoms vir Rut beter 
is om by haar eie mense te bly. 


Dit is mooi as mens sulke verbon- 
denheid tussen mense sien; as daar 
sulke gewilligheid en bereidheid is om 
mekaar te dien. Daarvoor is mense 
ook bymekaar in die lewe. Ons is 
saam in 'n huisgesin, ons is saam in `n 
gemeente; ons behoort saam aan 'n 
volk; ons kom mekaar op die lewens- 
pad teë, met die doel om vir mekaar 
van betekenis te wees — met ander 
woorde, dat ons mekaar kan dien. 


Maar hierdie diens vir mekaar begin 
nie met 'n natuurlike verbondenheid 


aan mekaar, en eindig nie by diens aan 
mekaar net terwille van mekaar nie. 
Of om dit anders te stel: die liefde 
wat dring om te dien is nie maar uit 
suiwer menslike oorwegings dat ons 
mekaar dien nie, want dan sou dis 
diens ook nooit verder kon gaan as 
om ons tydelike belange te dien nie. 


Rut bely wel haar persoonlike ver- 
bondenheid aan Naomi. Sy is gewillig 
om te gaan waar Naomi gaan. Sy is 
gewillig om te vertoef (te woon) waar 
Naomi vertoef. Sy is gewillig om dit 
onvoorwaardelik te doen. Sy stel nie 
voorwaardes nie. Sy sê nie solank as 
dit goed gaan, sal ek saam met u gaan 
nie. Maar onvoorwaardelik sal sy gaan 
en vertoef waar Naomi ookal gaan of 
vertoef. 


Die verbondenheid is ook nie net `n 
persoonlike verbondenheid nie — dit 
strek hom baie verder uit — dit om- 
vat in die eerste plek ook die hele 
volksverband. Sy sê: u volk is my 
volk. So moet dit ook wees. Ware 
persoonlike verbondenheid en bereid- 
heid om te dien kan eers kom as 
daar ook eerbied, respek en liefde 
vir mekaar se volksverbondenheid is; 
eers waar ons onsself vereenselwig 
met mekaar se volkseie kan ons vir 
mekaar ook van betekenis wees. 


Maar hiermee is nou nog nie die 
laaste woord gespreek nie. Die per- 
soonlike gehegtheid van Rut aan Naomi 
is meer as persoonlike geneëntheid. 
dit is meer as volksverbondenheid. Die 
belangrikste is dat Rut ook bely: .u 
God is my God”. Daaruit vloei alles 
voort. Die gesamentlike verbonden- 
heid aan God is in eerste en laaste 
instansie die oorsprong van 'n ver- 
bondenheid aan mekaar wat enduit 
sal hou. Rut sê: |,,waar u sterwe sal 
ek sterwe en daar begrawe word”. 
Om in die familiegraf begrawe te 
word beteken dat daar volkome ver- 
eenselwiging met en aanvaarding deur 
die familie is. 


,Waar u gaan sal ek gaan en 
waar u vertoef sal ek vertoef; u volk is 
my volk, en u God is my God; waar 
u sterwe sal ek sterwe en daar be- 
grawe word” 


Die jare wat Naomi saam met haar 
mense in die vreemde land gewoon 
het, was dus nie vrugtelose jare nie. 

Toe sy terugkom in Bethlehem het sy 
gesê: Noem my nie Naomi (vreugde) 
nie, maar noem my Mara (bitterheid), 
want vol het ek uitgetrek en leeg het 
ek teruggekom. Sy het in die vreem- 
de baie verloor: Haar man en twee 
seuns is daar dood. Maar sy het ook 
baie teruggewin: `n skoondogter wat 
aan haar gebind is met bande van 
liefde, maar veral `n skoondogter wat 
'n medegelowige is. So beantwoord 
sy werklik haar roeping as gelowige: 
Sy het `n ander daarby gewin — SOOS 
die getroue diensknegte in die gely- 
kenis van die talente nog 3nder ta- 

lente by verdien het by die wat hulle 
ontvang het. 


As gelowiges moet ons ons lewens 
sien as gawes van God. Dit moet dus 
ook in Sy diens staan. Ons omgang 
met ons medemens moet altyd wees 
om hulle God beter te laat ken. Ons 
moet onsself daarvan rekenskap gee 
of dit in ons lewe, in ons omgang met 
ander so is. 


Ons hoor dikwels dat mense me- 
kaar lank ken en dan nog nie weet 
aan watter kerk die een of die ander 
behoort nie. Maar dan het ons mos 
ons lig onder 'n maatemrier verberg 
en dit nie op 'n staander geplaas nie, 
sodat dit helder kon skyn nie. 


God het ons geroep as Sv volk. om 
Hom te dien. Êrens sê die Woord dat 
ons geroep is om die lof te verkon- 
dig van Hom wat ons geroep het uit 
die duisternis van die sonde tot die 
lig van Sy liefde. Ons moet dus daar- 
oor praat, maar veral moet ons lewe 
daarvan getuig dat ons deel het aan 
die wonder van Gods genade wat son- 
dare verander in kinders van God. 


As die dinge uit ons lewe spreek, 
dan het ons invloed on ander — 
dan trek ons hulle aan na ons toe, 
nie terwille van onsself nie. maar cm- 
dat die genade van God ook vir hulle 
MOOI is. 


Dan is ander gewillig om saam te 
bely: ,U God is ook my God”. En 
dit is die hoogste wat 'n mens kan 
doen. So bring ons blvdskap selfs tot 
in die hemele. Daar is by die engele 
van God blydskap oor een sondaar wat 
tot bekering kom. 


Elke dag wat ons gespaar word is 
`n nuwe geleentheid om wat dit be- 
tref, ons deel te doen. En as ons ge- 
spaar is om 'n nuwe jaar in te gaan. 
moet ons dit ook in besonder sien 
nie maar bloot as 'n verlensing van 
die tyd, maar as 'n nuwe geleentheid 
— 'n geleentheid om die belangrikste 
werk te doen wat ons kan doen. 
naamlik die verkondiging van sy lof. 
Dit is die verkondiging met woord 
en daad dat God die wêreld met Hom- 
self versoen het in Christus Jesus. 
Want dit is Sy lof dat die wêreld 
sal weet en glo dat by Hom genade 
is, vergiffenis en ewige saligheid. 


Dit moet ons doen deur saam die 
hande uit te steek en te werk. Ons 
meet mekaar aansnhoor en inspireer 
om die Hert te dien. 


Daarvoor is dit nodig dat ons aan 
mekaar gebind sal wees, dat daar 


hegte bande tussen ons sal wees. Die 
bande wat ons bind moet nie maar 
voortkom uit persoonlike toegensent- 
heid nie; dit moet ook nie maar net 
wees omdat ons mekaar wil help sodat 
ons dan weer op ons beurt gehelp 
sal word nie. Ons moet gewillig wees 
om met mekaar te gaan waar ookal, 
en met mekaar te vertoef, wat die 
omstandighede ook al mag wees: ons 
moet ons met mekaar se behoeftes 
en begeertes, en ideale versenselwig 
— ons moet as lede van een volk 
saamgebind wees, maar daar is baie 
meer as dit. As daar nie die bande 
van die geloof is wat bind nie, kan ons 
vir mekaar nie werklik van betekenis 
wees nie. As ons mekaar in alle op- 
sigte, onder alle omstandighede by- 
staan, as ons met mekaar alle volks- 
ideale dien, dan kan ons mekaar wel 
help om die ,.hele wêreld” te win, 
maar die siel ly nog skade; en dan 
baat alles niks nie. Alleen as by alle 
gewilligheid om vir mekaar van be- 
tekenis te wees die belydenis geld ,,u 
God is ook my God”, beteken die 
diens iets. Met ander woorde, alleen 
as ons op grond van die geloof, ge- 
dring deur die dankbaarheid van die 
geloof vir die groot genade van God 
in Christus Jesus, dien, word ons vir 
mekaar iets; dan doen ons gesamentlik 
werk van ewigheidsbetekenis. 


Daar was 'n sterk gehegtheid tussen 
Naomi en Rut — dit het voortgekom 
uit 'n opregte liefde vir mekaar. En 
die liefde was moontlik omdat die 
een se God ook dié van die ander 
was; omdat die band wat hulle aan 
mekaar gebind het, die band was 
waarmee 'God hulle aan Hom gebind 
het. 


Dit is mooi en dit is goed, sulke 
verbondenheid tussen gelowiges. So 
behoort dit te wees tussen huisge- 
note: man, vrou en kinders moet so 
aan mekaar gebind wees. So behcort 
dit te wees tussen geloofsgenote; as 
medegelowiges moet ons mekaar be- 
jeen, nie slegs met mooi wense nie, 
maar met daadwerklike steun. En hoe 
kan ons vir mekaar 'n beter steun 
wees as waar ons mekaar leer met 
woord en daad om die Here te dien? 


Ons kan vir mekaar as gelowiges 
in ons huise, in die gemeenta, in ons 
omgang met ons medemense net iets 
beteken as ons saam gebind is aan 
God. Die liefde tussen mense moet 
groei uit die liefde van God. Alleen as 
ons die tyding van Gods liefde in 
Christus Jesus hoor en glo, kom daar 
liefde vir Hom in ons harte, en liefde 
vir mekaar. Dan is dit nie `n liefde 


wat sporadies opvlam en dan weer 
wegsterf nie, maar 'n liefde wat end- 
uit hou. Dit is soos Rut dit uitdruk 
as sy sê: Waar u sterwe wil ek sterwe 
en daar begrawe word. Daarmee gee 
Sy uitdrukking daaraan dat sy volkome 
en enduit lid geword het van die 
gelowige volk van God. 


Van verbondenheid tussen gelowige 
mense weet ons omdat ons van mense 
hoor en in menselewes sien dat Gaar 
`n band is wat bind aan God. Maar 
hierdie band word deur God Self gelê 
en aangebind. Daarom word dit nie 
weer verbreek nie. 


Dit is Hy, die Hemelse Vader Self, 
wat in die Seun van Sy liefde na 
mense toe gekom het om die skeiding 
tussen Hom en mense weg te neem, 
en hulle opnuut aan Hom te bind. 


Hierdie band met Hom kan in die 
gelowiges nie weer verbreek word 
nie, want Hy het dit Self gelê. En 
daarom beheers dit dis hele lewe — 
dit gee inhoud en rigting aan die lewe. 
Mag dit in ons huise so wees, en m 
ons gemeentes, dat ons in gesament- 
like gelowige verbondenheid aan God 
vir mekaar ook in hierdie aar van 
betekenis kan wees met die oog op 


die ewigheid. 





UIT ANDER BLAAIE 


WAT LEES DIÉ DOMINEE? 


'n Predikant het vir sv eie geestelike 
lewe en meditasie ook sg. stigtelike 
lektuur nodig, en nie net studiewerke, 
hoe onmisbaar en belangrik dit ook 


mag wees. 





Hy moet ook vaklektuur byhou, wat 
hom op die hoogte hou; en selfs moet 
hy vanuit sy praktyk en die problema- 
tiek van hierdie tvd dit selfstandig 
deurdink en verwerk met die oog op 


sy prediking. 





Ook mag hy nie agter raak wat die 
literatuur betref wat verband hou met 
die veelsydige praktyk van sy pastorale 


arbeid. 





Hy moet streng selekteer, 'n keuse 
doen uit die veelheid en alleen loes 
wat beslis noodsaaklik is. 





Hy moet in sy tyd staan om tot 
die mense van sy tyd te kan spreek. 
— Almal uit Hervormd Weekblad. 

DIÉ OORLOGSGEDENKTEKEN IN 
RUSTENBURG 


Die gedenkteken by die ingang van 
die Nederduitse Gereformeerde kerk- 
gebou teenoor Pleinstraat, is `n aantal 
jare na die beëindiging van die Twee- 
de Vryheidsoorlog opgerig en hou in 
herinnering die name van ,,gesneuvel- 
den en vermoorden te Derdepoort”. 





H. REX 
Argivarus, Kerkargief. 





Hierdie afgryslike moord wat gevolg 
het na die aanval op die Boerelaer by 
Derdepoort op 25 November 1899 is 
vanaf Woensdag, 22 November tot 
Vrydagoggend beplan deur `'n paar 
Engelse offisiere en amptenare en 
Linchwe, opperhoof van die talryke 
Bagatlastam en sy halfbroer Segale, 
in die hoofstad Mochudi. Op Vrydag- 
oggend, 24 November, het `n aantal 
berede troepe, 'n aantal fietsryers met 
een maxim in die risting van Derde- 
poort vertrek. On nad daarheen het die 
impi van Segale by die Engelse troepe 
aangesluit. Die aanval on die niksver- 
moedende Boerelaer is in die vroeë og- 
gendure van 25 November van stapel 
gestuur en in die loon van die aanval 
het 'n hele aantal burgers gesneuwel, 
waarvan sommige daarna op 'n gru- 
welike wyse vermink is terwyl `n hele 
aantal mense terselfdertyd vermoor 


en 'n aantal vroue en kinders wegge- 
voer is. 


Dr. J. P. Botha, hoof van die Floff- 
dalse Skool, verstrek in sy doktorale 
proefskrif ,,Die beleg van Mafeking 
tydens die Anglo-Boereoorlog” die 
name van die gesneuweldes en ver- 
moordes: Van die burgers in die laer 
het Jan H. Barnard (lid van die Eerste 
Volksraad), Christiaan Schoonraad, 
Gabriël Smit, Gert Verburg en fiets- 
ryer-rapportganger Hendrik le Roux 
gesneuwel, en van die burgers wat 
tydens die verwarring uit die Jaer ge- 
vlug het, is F. Pieterse, H. Eckard en 
fietsryer-rapportganger T. J. van Bil- 
jon vermoor, terwyl D. A. Swarts, wat 
dieselfde oggend niksvermoedend van- 
af Rustenburg by die laer aangekom 
het, ook wreedaardig om die lewe ge- 
bring is. Uit die geledere van die 
polisie wat onder die aanvoering van 
komdt. Riekert gestaan en daar naby 
verblyf gehou het, het die volgende 
gesneuwel: Gert A. Rooseboom, sekre- 
taris van komdt. Riekert, Zacharias L. 


Pretorius sr, Jacobus S. Pretorius, 
Christiaan W. Potgieter, Paul J. Pot- 
gieter (15 jaar oud), Gert Coetzee, 
Stephanus P. Fouché en Antonie Kru- 
ger. Die name van ander burgerlike 
persone wat om die lewe gebring is, 
was `n sekere Early (fotograaf en 
Britse onderdaan wat sy lot by die 
Boere ingewerp het), Angers (winkelier 
te Sekwani), mev. Pieters (eggenote 
van die ontvoerde winkelier te Derde- 
poort; in haar woning doodgeskiet), 
Anna M. Fourie (vrou van polisieman 
W. J. Fourie in haar woning dood- 
geskiet), en J. Helberg. 


Op die suil van die Derdepoort- 
monument word Pieters, die winkelier, 
se naam vermeld as een van die 
,gesneuwelden en vermoorden te 
Derdepoort”. Dit is egter foutief aan- 
gesien hy gevange geneem en na Bula- 
wayo weggevoer is. Onder die lvs van 
name van gesneuweldes en vermoordes 
wat op die suil van die monumentjie 
gegraveer is, word verwvs na `n ,,on- 
bekende”. Dit het betrekking op 'n 
liggaam van 'n persoon in bruin fer- 
weelklere, wie se gesig reeds so ge- 
skend was deur aasvoëls dat hy nie 
herken kon word nie. Moontlik was 
dit die lyk van Gawie Theron. Sy wedu- 
wee-moeder het gewoon op die plaas 
Boschfontein van my ouna G. W. Rex 
en een van my ooms, wyle mnr. Jack 
Rex het my meer as een keer vertel 
dat Gawie Theron, wie se naam Vir 
een of ander rede nie on die veld- 
kornetslyste verskyn het nie, by Der- 
depoort vermoor is en dat sy naam 
vir daardie rede nie on die monumen- 
tjie voorkom nie maar as die ,,onbe- 
kende burger” aangedui word. 


Die monumentiie is ontwerp deur 
die bekende beeldhouer Anton van 
Wouw. Mnr. T. C. Stoffberg wat des- 
tyds lid van die Provinsiale Raad vir 
Rustenburg-distrik was en later sena- 
tor geword en naby Magaliesburg, op 
die plaas Zeekoeihoek gewoon het, het 
'n groot aandeel in die oprigting van 
die Derdepoortmoord - monument ge- 
gehad. 


SLEGTE VEL? 


KRY V.S.A.-ONTDEKKING 


Velontsierings aan gesig of liggaam, ek- 
seem, puisies, rooi skurwe jeukende vel, 
seer jeukvoete kom gou reg met NIKO- 
DERM. Stop gejeuk in 'n kits. Antiseptiese 
aksie genees. Maak vel sag, glad, skoon. 
Vra aptekers om NIXODERM. Verlewen- 
dig n vel. Nuwe urootte siegs 20e. 

VRAEBUS 





WAAROM SOEK 
NIEMAND MY 
OP NIE 


'n Vraag wat af en toe aan leraars 
deur nuwelinge gestel word, is: Waar- 
om word ek nie besoek nie? Hier 
was nog geen ouderling of diaken of 
predikant tot dusver nie. En ons woon 
al 'n jaar in hierdie gemeente. Hierdie 
vraag is nie deur een persoon, maar 
deur `n aantal verskillende persone uit 
verskillende gemeentes gestel. 


Vraag: 





JOH. DREYER. 





Antwoord: 


Dit is inderdaad te betreur as hier- 
die klag deur `n nuweling geuiter 
word, want naas krankes en ander be- 
proefdes, wat met besoeke deur kerk- 
like ampsdraers voorkeur moet kry, 
sou ek sê kom nuwe intrekkers in 'n 
gemeente eerste aan die beurt. Daar 
moet tog kennis met hulle gemaak 
word en hulle moet tog in die gemeen- 
te verwelkom word, sodat hulle gou 
tuis kan raak in die nuwe gemeente. 
Die kerkrade behoort noulettend toe 
te sien dat dit geskied. Dit is die plig 
van die leraar en die ampsdraers. 


Maar nou is daar `n ander kant van 
die saak en dit is: Wat is die plig van 
die intrekker? Moet hy sit en wag tot 
hy ontdek en dan eers opgesoek word? 
En moontlik bied die eerste kerksensus 
die eerste geleentheid daartoe en dit 
kan eers die volgende jaar wees. 


Gemeentelik, sou ek sê, is sy eerste 
plig om hom binne 'n week of twee 
aan te meld. 


Die verontskuldiging van sommige 
wat versuim om hulle aan te meld is: 
Ja, maar ek was al verskillende kere in 
die kerk. Dit is egter nie voldoende nie 
en kan die aanmelding nie vervang nie; 
want daar kom tog af en toe ander 
vreemdelinge in die kerk soos besoek- 
ers of familielede van lidmate wat 


OG] Na bladsy 8 




















SKRIFVERKLARING 


Verder het God gesê: Ek gee nou 
aan julle al die plante wat saad 
gee, wat op die hele aarde is, en al 
die bome waar boomvrugte aan is, 
wat saad dra. Dit sal julle voedsel 
wees. Maar aan al die diere van 
die aarde en al die voëls van die 
hemel en al die kruipende diere op 
die aarde, waarin 'n lewende siel is, 
gee Ek al die groen plante as vocd- 
sel. En dit was So. 


Die laaste uitspraak van God in 
hierdie skeppingsverhaal is nie 'n bevel 
nie, en wat daarop volg is ook nie 'n 
skepping nie. Die skepping is voltooi, 
en nou volg nog 'n gawe van God aan 


DR. J. P. OBERHOLZER. 


Sy skepsels. Die visse, voëls en diere 
moes deur die mens onderwerp en 
beheers word. Daarin lê harde werk en 
stryd opgesluit. Met die plante is 
dit anders. Die vrugte is daar om te 
pluk en te eet — 'n gawe van God 
waarin Sy sorg vir mens en dier blyk. 
Hier word dus duidelik dat die geskape 
wêreld in onderlinge afhanklikheid be- 
staan en dat dit 'n hegte geheel vorm. 
Ons moet ons nie daaroor bekommer 
dat hier geen sprake is van voedsel vir 
die water-fauna nie, en dat die roof- 
diere buite die gesigsveld bly nie. 
Soos reeds gesê, die skrywer van hier- 
die skeppingsverhaal gaan nie op be- 
sonderhede in nie. Hy getuig van Gods 
voorsienigheid in groot lyne. 


Vir die laaste keer hoor ons weer 
die skeppingsrefrein: ,En dit was so”, 
wat ons ook in vers 7, 9, 11, 15, en 24 
aangetref het. Daarmee wil die skry- 
wer sê: God het dit so gedoen of so 
beveel, en daarom was dit so — dit 
het so gebeur soos Hy dit wou. 


Toe sien God alles wat Hy gemaak 
het, en — dit was baie goed. Ons het 
reeds etlike kere die woorde aangetref: 
,Toe sien God dat dit goed was” 
(vers 4, 10, 12, 18, 21 en 25). By vers 
4 het ons die opmerking gemaak dat 
dit die vreugde van die Skepper in Sy 
skeppingsarbeid uitdruk. Wat Hy maak, 
is goed en beantwoord aan die doel 
waarvoor Hy dit maak. Hy sien dat 
dit goed is, dit wil sê Hy aanskou Sy 
werk met welgevalle. Nou, aan die 
einde van Sy skeppingswerk, aanskou 


Hy alles wat Hy gemaak het, en 
bevind dat dit baie goed is. Daarmee 
word die volkome harmonie tussen 
Skepper en skepsel uitgedruk. Hier 
word gepraat van die toestaud voor 
die sondeval. Na die sondeval is dit 
anders. Die vervreemding tussen God 
en mens gaan gepaard met `n veran- 
dering in die geskape wêreld en die 
mens se posisie daarin. Dan is daar 
sprake van moeite, smart en sweet in 
die mens se verhouding tot sy mede- 
mens en tot die aarde. Maar so was 
dit nie toe God Sy skeppingswerk 
na voltooiing daarvan aanskou het nie. 
Toe was alles baie goed en mooi. 


En dit was aand en dit was mêre, 
die sesde dag. Dit is nou die tyd om 
te handel oor die ses kere wat hierdie 
woorde in Gen. |1 voorkom: ,,En dit 
was aand en dit was mêre, die . .. 
dag”. Eintlik staan dit in die oor- 
spronklike taal bietjie anders. 


Vers 5: En dit was aand en dit was 
more, een dag. 

Vers 8: En dit was aand en dit was 
more, 'n tweede dag. 

Vers 13: En dit was aand en dit was 
mêre, 'n derde dag. 

Vers 19: En dit was aand en dit 
was mêre, 'n vierde dag. 
Vers 23: En dit was aand en dit 

was mêre, 'n vyfde dag. 
Vers 31: En dit was aand en dit 
was mêre, die sesde dag. 


Dit is opvallend dat hierdie indeling 
in dae nie ooreenstem miet die metal 
skeppingsbevele nie, daar is agt skep- 
pingsbevele wat ingedeel word in ses 
dae. Die derde en vierde skeppings- 
bevele word geplaas bo die aankondi- 
ging van 'n derde dag. Die sewende 
en agtste skeppingsbevele staan weer 
bo die aankondiging van die sesde 
dag. Die vraag is waarom daar juis 
van 'n indeling tot op die sesde dag 
gebruik gemaak is. Waarom nie agt 
dae nie? Die antwoord op dié vraag 
kry ons in dié gedeellte waarmee die 
skeppingsverhaal afsluit, hoofstuk 2, 
vers 1 tot 4a. Daar hoor ons van die 
sewende dag. Die skepping loop dus 
uit op die sewende dag, die dag wat 
deur 'God geseën en geheilig is. Ons 
moet dus eers daardie verse behandel. 


So is dan voltooi die hemel en die 
aarde met hulle ganse leërmag. 


Die heelal met alles wat daarby be- 
hoort. was nou voltooi. Onder ,,leër- 


DIE SKEPPING 


1 Gen. 1, 1-2) 4: 


mag” word verstaan alles wat deur 
die Skepper in die hemel en die aarde 
geplaas is — die lig, die basiese struk- 
tuurelemente uitspansel, aarde, see en 
alles wat dit vul, naamlik die plante- 
groei, die hemelliggame, die water- 
diere, die voëls, die landdiere en die 
mens. Die woord ,,leërmag” dui ook 
aan dat alles onder Gods bevel staan 
— hulle is daar tot diens. 


En God het op die sewende dag Sy 
werk voltooi wat Hy gemaak het, en 
op die sewende dag gerus van al sy 
werk wat Hy gemaak het. 


Hier kan die Afrikaanse vertaling 
tot misverstand aanleiding gee. Soos 
die woorde hierbo staan kan mens dit 
SO verstaan dat God nog op die sewen- 
de dag die finale afrondingswerk aan 
die skepping gedoen het, en dit is rie 
die bedoeling nie. In die oorspronklike 
staan: 


“En God was op die sewende aag 
klaar met Sy werk wat Hy ge- 
doen het; ja, Hy het op die sewen- 
de dag gerus na Sy werk wat Hy 
gedoen het”. 


Daar het dus 'n tyd aangebreek wat 
God klaar was met Sy werk. En om- 
dat Hy klaar was, kon Hy Hom op 
die sewende dag van werk onthou. 
“Rus” beteken hier nie verkwik word 
na werk, asof God moeg was, nie. Dit 
beteken ,,nie werk nie”. En God het 
die sewende dag geseën en dit geheilig, 
omdat Hy daarop gerus het van al 
Sy werk wat God geskape het deur 
dit te maak. 


Hierdie sewende dag, waarop die 
Skepper na voltooiing van Sy werk nie 
meer besig was met Sy Skeppings- 
werk nie, is deur Hom geseën. Seën 
verleen vrugbaarheid. Daar sou dus 
steeds weer 'n sabbat wees. Deur die 
seën bestendig God die sewende dag 
as 'n sig steeds herhalende gebeurte- 
nis. Dié dag word ook deur Hom ge- 
heilig, dit wil sê as 'n besondere dag 
onder die ander dae uitgesonder. Die 
sabbatsgebod sluit aan by hierdie 
vers: , . . . maar die sewende dag is 
die sabbat van die Here jou God ... 
want in ses dae het die Here die hemel 
en die aarde gemaak, die see en alles 
wat daarin is, en op die sewende dag 


G] Na bladsy 8 


Die Hervormer, Januarie 1969, Bladsy 7 


DIÉ SKEPPING 


[7] Van vorige bladsy 


het Hy gerus. Daarom het die Here 
die sabbatdag geseën en dit geheilig” 
(Ex. 20, 10.11). 


Die rus van die Skepper op die 
sewende dag staan dus in verband met 
die volkomenheid van Sy werk. Elke 
volgende sabbat sou daaraan herinner 
dat daar 'n tyd was toe God alles wat 
Hy gemaak het met welgevalle aan- 
skou het — toe dit baie goed was. 
Vanuit die gebroke toestand na die 
sondeval sou die sabbat steeds opnuut 
die hunkering bring na daardie tyd 
van harmonie tussen Skepper en skep- 
sel — soos dit was by die skepping, en 
soos dit sal wees wanneer 'God deur 
herskepping en vernuwing die oor- 
spronklike toestand sal herstel. 


Die indeling van die skeppingswerk 
in dae is dus daarop gerig dat die 
sabbat die voleinding daarvan moet 
uitdruk. `n Mens kry die indruk dat 
hierdie indeling gemaak is sonder dat 
die skrywer hom self een oomblik be- 
kommer het of die skeppingswerk juis 
presies ses dae geduur het. Hy dink 
nie soos ons nie; hy wil getuig van 
die werk van die Skepper, 'n volmaakte 
werk waarby 'n volmaakte getal (7) 
pas en wat sy hoogtepunt bereik in 
die volmaakte dag, die geseënde en 
geheiligde sabbat. 


Dit is die geskiedenis van die hemel 
en die aarde toe hulle geskape is. 


Volgens die indeling in ons Afri- 
kaanse Bybel hoort hierdie vers by 
wat volg. Ons neem dit egter saam 
met baie geleerdes as die afsluitende 
woorde van die eerste skeppingsver- 
haal. Die woord wat hier met ,,ge- 
skiedenis” vertaal is, word in Gen. 
5, 1 10,1 11,10.27 met stamboom” 
vertaal. Dit gee dus die herkoms weer. 
Die hemel en die aarde het hulle ber- 
koms in die skeppingswerk van God. 
Hulle ,,geboorte” het nie vanself ge- 
skied nie; hulle is geskape. 








Verlig BRONGITIS 
EN ASMA-HOES 


Swaar asemhaling, hoesbuie, geroggel en 
gehyg weens herhaalde aanvalle van bron- 
giale asma en brongitis, vernietig u 
Sesondheid. Probeer vinnige MENDACO 
om verstopping te verlig, u lugpype te laat 
verslap en dik, verstikkende slym te help 
verwyder. Dan kan u lekker asemhaal, 
goed slaap en energie herwin. Kry MEN- 
DACO by apteke. Voel gou beter. 





WAAROM SOEK 
NIEMAND MY OP NIE 

kom kuier het. Hoe moet die kerkraad 
sonder verdere aanmelding weet of `n 
nuweling in die erediens 'n besoeker 
is of 'n intrekker binne die grense van 
die gemeente. 


Die plig van `n nuweling is om na 
die diens na die konsistoriekamer te 
gaan en homself met opgawe van naam 
en adres aan die leraar of een die kerk- 
raadslede bekend te stel. As so `n per- 
soon hom aanmeld moet aan hom mee- 
gedeel word in watter wyk van die be- 
trokke gemeente hy val en behoort hy 
aan die ouderling en diaken van die 
wyk voorgestel te word. As hy na ver- 
loop van 'n maand of twee nog geen 
besoek van predikant, ouderling of 
diaken ontvang het nie, moet hy na die 
diens hom begewe na die konsistorie 
tot beskaming van hulle wat as amps- 
draers van die gemeente hulle plig ver- 
suim het en hom dan weer aanmeld, 


Baie lidmate meen dat as hulle na 'n 
ander plek verhuis het, maar hulle 
attestate nog nie ingehadig het nie, 
dat hulle dan nog aan die vorige ge- 
meente behoort. Dit kan egter nie. 
Sodra u buite die grense van 'n ge- 
meente trek, kan u nie meer daar be- 
hoort nie. En sodra u binne die grense 
van 'n ander gemeente gaan woon, be- 
hoort u dadelik daar al is die attestate 
nog nie ingehandig nie, wat egter so 
gou moontlik behoort te geskied. 


UIT ANDER BLAAIE 


Rasse met verskillende kenmerke, 
eienskappe, aanpak, instelling is daar. 
Egalité, gelykheid, was reeds die skreeu 
van die Franse rewolusie. Evangelise- 
ring, gelykmaking is in die spoor daar- 
van die roep van die sosialisme. Dit is 
ook die merk van ons tyd. 


Verskille onder die mense is daar, 
bly en laat hulleself geld en het re- 
sultaat. Die bestaan daarvan is 'n net 
so natuurlike saak as wat die natuur 
self oneindig verskeie is. Dit is die 
werklikheid. Die praktyk leer dit 
orals. 





Die mens bestaan as individu, per- 
soonlikheid, 'n eie on homself. En ook 
volke en rasse bestaan, en het hulle 
eie, hulle persoonlikheid, diversiteit. 
Wie hier frustreer deur te wil gelyk- 
maak, rig skade aan, want hy tas die 
werklikheid aan. 

God het `n palet (plankie waarop 'n 
skilder sy verf meng) met `n uitbun- 
dige rykdom van verwe in die hele 
natuur gewil. Dit bestaan ook in die 
mensewêreld, as sy eie geskenk aan 
ons. Elke tint het sy eie plek. Waar 
en soos God as die groot Skilder dit 
Sy plek gee, daar is dit so goed, net 
so goed as elke ander tint elders. 


Almal oorgeneem en vertaal uit 
Voor de Bocht” deur drs. J. Klaar. 


AANHOUDENDE 
MOEGHEID 


DR. HEINZ-KLIERSTOFPILLE 
ONSKATBAAR vir 
KLIERAANDOENINGS 
AFGEMAT EN LUSTELOOS 


LEk het al 'n bottelvol van die 
beroemde Dr. Heinz-Klierstofpille 
uitgebruik en voel geheel en al 'n 
ander mens. Ek is nie meer So 
moeg en afgemat en ook nie meer 
so koud en lusteloos nie. Ek het 
nog nooit vantevore by enige medi- 
syne soveel baat gevind as by 
hierdie Klierstofpille nie”. — Mel. 
Leriche, Nieuwoudtville. — (Geval 
928.) 


HART 10 SLAE ONDER 
NORMAAL 


Ek moet erken dat Dr. Heinz- 
Klierstofpille uitstekend vir my 
was. Ek het nooit gedink dat ek 
ooit weer my werk sou kon doen 
nie. My hart het 10 slae onder 
normaal gewerk. Ek was altyd 
moeg en lam deur my hele lyf. Die 
Klierstofpille het wondere verrig”. 
— Mev. R. Bester van Ladysmith. 
(Geval 562.) 





Aanhoudende moeg 
heid, droë vel, hare 
en naels, oormatige 
vet, swak geheue, 
ongereeldheid by 
vrouens, stadige 
polsslag — al hier- 
die aandoeninge is 
gewoonlik aan 


Klieruitdroging te 
) wyte en die enigste 





uitweg is behande- 
ling met Klier- 
stowwe. 
DR. HEINZ - KLIERSTOFPILLE 
kos 75c per bottel 
by alle aptekers 

Vanaf 1 Januarie sal dr. Daan Booy- 
sen, tot onlangs nog predikant aan die 
Oos-Rand, die dosentpos oorneem by 
die Teologiese Opleiding van Bantoe- 
sendelinge en evangeliste by die Uni- 
versiteitskollege van die Noorde. Hier- 
die werk van die kerk wat deur rof 
dr. H. P. Wolmarans begin is en daar- 
na voortgesit is deur wyle ds. Jan. du 
Plessis, sal nou weer sy normale 
voortgang vind. Dit strek dr. Booysen 
tot eer dat hy bereid is om hierdie 
dienswerk op hom te neem want met 
die huidige predikante-tekort in die 
kerk kon dit maklik gebeur het dat 
hierdie taak agterweë gebly het. 





PROF. DR. A. D. PONT. 








Dr. Booysen is vir hierdie taak goed 
toegerus want hy het selfs reeds sy 
studie afgerond met 'n doktorsgraad 
in die teologie. Hoewel dr. Booysen in 
die kader van die opleiding te Turflcop, 
wat ons kerk saam met die N.G. 
kerk aanpak, die vakgebied van die 
Ou Testamentiese Wetenskap sal be- 
hartig, beteken dit nie dat dit al sy 
werk is nie. Hy sal ook die meer 
besondere vorming van die voor- 
nemende evangeliste en sendelinge vir 
die Bantoe Hervormde Kerk moet 
waarneem. Die feit dat hy in die 
Praktiese Teologie gespesialiseer is, 
maak hom besonder geskik hiervoor. 


Dr. Booysen het in die gemeentes 
en in die kerk gedurende die afgelope 
aantal jare baie en goeie diens verrig. 
Die verwagting is dat hy met dieselfde 
bekwame ywer en toewyding sy nuwe 
opdrag sal uitvoer. Daarom wil hierdie 
Kroniekskrywer hom ook alle krag en 
sterkte toewens vir die nuwe taak wat 
hy op hom neem en wat vir sowel die 
kerk as die Bantoe Hervormde Kerk 
van groot waarde sal wees. 


DIE HEILIGE OORLOG 
VOORTGESIT 


In die vorige Kroniek is daar 'n 
bietjie oor die ,,heilige oorlog” wat 
die South African Council of Churches 
téén apartheid sou geloods het. Die 
segsman wat vir hierdie stelling ge- 
bruik was, was 'n verslaggewer van 
die Sunday Tribune wat oor hierdie 
aangeleentheid baie stellig was. Nou 
blyk dit egter, volgens 'n persverkla- 
ring van mnr. Mark Nye, 'n Angli- 


DR. DAAN BOOYSEN 


kaanse priester van Pretoria dat die 
SACC omtrent niks met die hele Mes- 
sage to the People of South Africa 
te make het nie! Mark Nye het volgens 
sy verklaring in die Pretoria News 
van 4 November, die Message beskou 
as 'n amptelike stuk van die SACC, 
Later moes hy egter ontdek dat dit 
niks meer was as ,a challenging state- 
ment by a group of responsible theo- 
logians” nie. 


Dit is nou `n interessante situasie! 
Hier word 'n Message die wêreld in- 
gestuur wat op die oog af die indruk 
skep dat dit 'n amptelike stuk van 
die SACC is. Die kamfoelering is so 
netjies dat selfs 'n ervare ekumeen 
soos Mark Nye om die bos gelei 
word. Ook Marshall Lee van die 
Sunday Tribune word ,,gevang” want 
hy bied die Message in sy koe- 
rant aan as 'n oorlogsverklaring van 
die SACC sêlf. En nou blyk dit dat 
gladnie 'n oorlogsverklaring van die 
SACC is nie .. . dat dié daar omtrent 
niks mee te make het nie. Dat dit 
sommer net 'n spannetjie ,,responsible 
theologians” was wat 'n paar wilde 
punte oor apartheid kwytgeraak het. 
Ook maar goed dat ons nooit geskrik 
het nie. Dit was toe koue pampoen! 


Nou wil dit egter voorkom dat die 
SACC self tog een of ander tyd min 
of meer verplig sal wees om 'n taam- 
like duidelike standpunt ten opsigte 
van hierdie Message in te neem. Veral 
nadat die Executive Committee van 
die Baptist Union of South Africa die 
Message so ondubbelsinnig afgewys 
het en die Moderator van die Presby- 
terian Church in die OVS ook aange- 
dui het dat die Message vir hom on- 
aanvaarbaar was. Die SACC het so 
stadigaan in 'n lastige posisie geraak 
deur hierdie Message van die ,,respon- 
sible theologians”. As ek die situasie 
reg beoordeel, is die SACC so stadig- 
aan 'n verklaring skuldig aan die volk 
van Suid-Afrika. Daar is 'n paar per- 
tinente vrae waarop die SACC gerus 
kan antwoord. Ek stip 'n paar aan. 


DO] Wie is hierdie teoloë wat vir hier- 
die Message verantwoordelik is? 
Ons sou graag sêlf die verant- 
woordelikheidssin van hierdie men- 
se wil beoordeel. 


O] Wie en wat word deur hierdie 
,responsible theologians” verteen- 
woordig? Is hulle miskien die teo- 
logiese woordvoerders van NUSAS, 
die S.A. Institute for Race Rela- 


tions, die Progressiewe Party of die 
Liberation Movement? Mens weet 
dit nie en dit sou tog interessant 
wees om dit vas te stel. 


[7] Wat is die verband van hierdie 
Message met die ,,ieologie” van 
die Wêreldraad van Kerke en die 
British Council of Churches? 


[] Is dit werklik so dat die SACC die 
totale vernietiging van die Afrika- 
ner en die blanke in Suider-Afrika 
verlang of beoog? 


[7] Verteenwoordig die SACC werklik 
en ten volle die mening van sy 
ledekerke en hulle lidmate, of word 
die SACC maar net gevorm deur 
die liberaliste in sy ledekerke? 


Dit sou enigermate verhelderend wil 
wees as die SACC op hierdie vrae sou 
wil antwoord. Maar ek twyfel sterk 
of die SACC ooit op hierdie vrae 'n 
reguit antwoord sal get. Ek is bevrees 
dat ons maar met die Message soos 
hy is, sal moet klaarkom. 'n Anonieme 
geskrif wat byna-byna in naam van die 
SACC 'n ,,heilige oorl.g"” ontketen het 
. .. Dit lyk my die generaals het toe 
agtergekom dat hulle nie troepe het 
nie en toe het hulle die slagveld maar 
stil-stil verlaat. 


OPMERKINGS IN WOORD EN 
DAAD 


In die tydskrif ,,Woord en Daad” 
het 'n aantal Gereformeerde broeders 
gedurende Oktober hulle bedenkings 
uitgespreek teen aspekte van apartheid. 
Twee van die broeders, proffe. W. J. 
Snyman en J. H. Coetzee het, as ek 
korrek is, sowel in 1963 as in 1964 
die Wêreldraad van Kerke se same- 
komste te Kampala en Mindolo byge- 
woon het. Dit is dus manne wat 
die Wêreldraad van Kerke-teologie ten 
opsigte van Afrika van naby ken. 
Prof. H. du Plessis, wat hom ook by 
dié groep skaar, het vroeër nogal in 
Pro Veritate artikels laat verskyn. Die 
ander broeders het, so ver ek kon vas- 
stel, nie juis 'n besondere kontak met 
die nuwere ,,teologie” van ons tyd nie. 


Die vraag ontstaan, by die oorwe- 
ging van hierdie opvattings soos uit- 
eengesit in ,Woord en Daad” of dit 
nie miskien saamhang met die ge- 
determineerde koersverandering na 
links wat in die Gereformeerde Kerk 
in Nederland waarneembaar is nic. Dit 


] Na bladsy 11 

WOORD EN DAAD” 


[] Van bladsy 9 


was die Gereformeerde Vrije Universi- 
teit van Amsterdam wat aan die kom- 
munistiese pion, Martin Luther King, 
'n ere-doktorsgraad gegee het: dit was 
die gereformeerde prof. Verkuyl wat 
tydens die Gereformeerde Ekumeniese 
Sinode, in die beste pouslike tradisie, 
mnr. Beyers Naudé tot 'n lewende hei- 
lige verklaar het. Uit die afvaardiging 
van die Gereformeerde Kerken in 
Nederland het die venyn en onwil om 
te luister gekom en al die pogings 
om die Suid-Afrikaanse afvaardiuing 
by die Gereformeerde Ekumeniese 
Sinode se lewe en standpuntstelling te 
bemoeilik. Of hierdie aangeleenthede 
hierbo genoem, 'n verklaring sal wees 
van die standpunt soos in ,,Woord en 
Daad” gestel, is moeilik om vas te 
stel maar dit kan tog oorweeg word. 


In die ,, Woord en Daad”-artikel gaan 
dit oor die Owerheid se beleid van 
apartheid. Terwyl dit daaroor vaan, is 
dit noodsaaklik om 'n paar sake te 
stel sodat daar helderheid kan be- 
staan oor wat hier ter sake is. Daar- 
om wil ek allereers, en in die verby- 
gaan verwys na die uitmuntende arti- 
kel-reeks Die gronde vir Aoartheid wat 
gedurende 1968 in Die Hervormer van 
die hand van prof. dr. H. P. Wol- 
marans verskyn het en wat nou as `n 
afsonderlike brosjure verkrygbaar is. 
Wanneer daar nou oor apartheid ge- 
praat word, is dit duidelik dat oor 
'n beleid gepraat word wat uit twee 
groot, samehangende dele brstaan. 


In die eerste plek is apartheid 'n 
formulering wat voortkom uit die 
Afrikaner se weerstand teen integrasie. 
Assodanig is dié weerstand so oud 
soos die Afrikanervolk self. Dit is ons 
weerstand téén die moontlikheid van 
die vernietiging van ons Christelike 
geloof en ons blanke beskawing en die 
erfenis van ons vadere. Dit is ons 
weerstand teen die eis dat ons as volk 
selfmoord moet pleeg deur toe te laat 
dat ons oorspoel sal word deur die 
sg. ,African nationalism”. Daardie 
Africa nationalism” het in die laaste 
twee dekades in Afrika die dood van 
minstens ses miljoen mense — blank 
en nie-blank — gekos. Dan praat mens 
nie eers van die naamlose ellende, 
verdriet en moeite wat dit meegebring 
het nie. Die Afrikaner se weerstand 
teen integrasie is gebou op realisme, 
roepingsbewustheid, die daadwerklike 
aanvaarding van verantwoordelikheid 
en leierskap in hierdie onrustige kon- 
tinent. Die weerstand teen integrasie 
beteken die strewe van die Afrikaner 


om sy eie identiteit te behou — en dit 
het niks met ,,vrees"” te make nie, 
soos die liberaliste dit so graag voor- 
stel nie. Uit hierdie weerstand teen 
integrasie het vanselfsprekend die 
maatreëls in ons samelewing gegroei 
op kerklike, maatskaplike en politieke 
terrein waardeur die blanke en die nie- 
blanke uitmekaar gehou word. Die be- 
doeling van hierdie maatreëls is om 
die weerstand teen integrasie by die 
blanke sowel as die nie-blanke duidelik 
en bewus te hou. Immers alleen as 
daar 'n werklike innerlike weerstand 
téén integrasie is, by blank sowel as 
nie-blank, kan apartheid as beleid 
slaag. 


In die tweede plek het die beleid 
van apartheid 'n gebiedsaspek. Dit wil 
sê die blanke en nie-blanke woonge- 
biede word geskei en die Bantoe-tuis- 
lande word ook ontwikkel sodat die 
Bantoe uiteindelik in sy eie vaderland 
langs die blanke kan ontwikkel. In- 
middels en vanweë die bestaan van 
die Bantoe-tuisland kan die Bantoe 
geen wettige aanspraak maak op poli- 
tieke en ander regte in die blanke ge- 
biede waar hy tydelik woonagtig is 
nie. Hierdie gebiedsaspek van apart- 
heid laat die klem val op die eiesoor- 
tige ontwikkeling. Maar dit is nie los 
te maak van die eerste aspek van die 
hele beleid nie, want beide hang on- 
losmaaklik met mekaar saam. 


Dit is, baie kortliks gestel, die breë 
lyne van die beleid van aoartheid wat 
deur die oorgrote meerderheid blankes 
en nie-blankes in Suid-Afrika onvoor- 
waardelik aanvaar word. Dit is ook 
die essensie van die kerklike beleid 
van apartheid wat deur die kerk uit- 
geleef is lank voordat die apartheids- 
beleid amptelike Owerheidsbeleid ge- 
word het. Hierdie beleid is in sy uit- 
gangspunt en in sy konsekwensies 
volkome Christelik en regverdig. En 
al sou daar hier en daar skaaf- en 
haakplekke wees in die uitvoering van 
die beleid, beteken dit nie dat dit die 
essensieël-regverdige en Christelik, 
volkome verantwoordbare uitgangs- 
punt en rigting van die beleid affek- 
teer nie. 


Hierdie beleid het rus en vrede en 
harmonie tussen blank en nie-blank in 
ons vaderland geskep, dit gee aan die 
kerk die stilte en rus waardeur die 
kerk instaatgestel word om die evan- 
gelie uit te dra aan almal. 'Tog 
mag bygevoeg word dat hierdie beleid 
nie 'n kits-resep is, dit is 'n beleid 
wat oor jare uitgevoer moet word. 


Nou kom ons by die volgende punt. 
Die vyande van die Afrikaner, en hulle 
staan almal politiek en kerklik links 


van ons, het dit as 'n primêre doel- 
stelling gesien om apartheid te ver- 
nietig om sodoende die Afrikaner te 
vernietig en alles wat hy in Afrika 
verteenwoordig. Om apartheid te ver- 
nietig moet die Afrikaner se weerstand 
teen integrasie afgestomp en uitgewis 
word. Want alleen as daardie weer- 
stand teen integrasie by die Afrikaner 
afgebreek is, sal die Afrikaner alles 
wat hy is en het en wat hy opgebou 
het oor meer as 300 jaar, gewilliglk 
prysgee. 


Nou is dit duidelik dat van verskil 
lende kante hierdie poging aangewend 
word. Een van die belangrikste PO- 
gings wat aangewend word om die 
Afrikaner se weerstand teen integrasie 
af te breek, is dié wat deur die 
Verenigde State van Amerika geloods 
word. In sy stryd teen die ander 
grootmag in ons tyd naamlik Rusland 
(let wel: die VSA voer die stryd teen 
Rusland en nie soseer teen die kom- 
munisme nie/) soek die VSA na af- 
hanklike bondgenote. Teenoor die 
Russiese Ryk wil die VSA 'n Ameri- 
kaanse jmperium bou. Maar omdat 
kolonies uit die mode is, word nou 
getrag om bondgenote te wen wat so 
ge-breinspoel is dat hulle gewilliglik 
na die VSA se pype sal dans. Ten op- 
sigte van ons land wil die VSA die 
Afrikaner se strewe ombuig sodat 
dit die oogmerke van die Amerikaanse 
buitelandse politiek sal dien. Die VSA 
wil ons kondisioneer om onder andere 
hulle visie van die verhouding bank 
tot nie-blank te aanvaar, want op 
daardie beleid van integrasie, van toe- 
geeflikheid aan die swartman in Af- 
rika, is die VSA se beleid ten opsigte 
van Afrika gebou. 


Die VSA wil ons nie met geweld 
laat afsien van ons eie, nasionale 
strewe nie, maar hy wil ons kondi- 
sioneer om vrywillig die Amerikaanse 
resep te aanvaar en om sodoende die 
VSA se oogmerke tot ons oogmerke 
te maak. Deur middel van vriendskap 
moet ons gekondisioneer word om ons 
Afrikaner-identiteit, strewe en nasio- 
nale belang te laat vaar in ruil vir die 
Amerikaanse strewe. Vandaar al die 
leieruitruilskemas soos die U.S.-SA. 
Leader Exchange Programme wat daar- 
op gemik is om ons Amerikaans te 
oriënteer: daarnaas die American Field 
Service wat jaarliks 'n groep van ons 
beste matrikulante na die VSA neem 
om daar op 'n beinvloedbare leeftyd, 
'n jaar in die ,,great society” van in- 
tegrasie en pragmatisme deur te bring. 
So sou mens kan aanhou om voor- 
beelde te noem. 


C] Na bladsy 12 

“WOORD EN DAAD” 


[] Van bladsy 11 


Op kerklike vlak word hierdie Ameri- 
kaanse strewe ook merkbaar. Die 
Wêreldraad van Kerke wat gedomi- 
neer word deur die Amerikaanse Na- 
tional Council of Churches, is dié 
middel waardeur die Amerikaanse 
integrasie - politiek kerklik uitgedra 
word. Vanaf die Wêreldraad van 
Kerke word die Amerikaanse strewe 
in ons land ook uitgedra. Mens kan 
betoog dat die Anglikaanse Kerk in 
ons land op kerklike vlak maar net 
'n onderdeel is van die Amerikaanse 
beinvloedingsapparaat. 'Tekenend in 
hierdie verband is die feit dat die 
laaste twee Anglikaanse biskoppe wat 
gevra is om maar ons land te verlaat, 
altwee Amerikaners was. Netso is die 
Christian Institute of Suid-Afrika on- 
der andere, `n liggaam wat die Ameri- 
kaanse visie in verband met rasse- 
verhoudings in ons land uitdra. Kerklik 
word die nodige pogings vanuit die 
liberale VSA aangewend om ons Af- 
rikaners se gedagtes so om te buig 
dat ons bereid sal wees om ons eie 
te laat vaar en om die Amerikaanse 
beleid oor te neem. 


Laat ons die argument nou verder 
voer. Dit wil voorkom asof die Mes- 
sage to the People of South Africa, 
wat so aangebied is dat dit gelyk het 
asof dit `n boodskap van die SACC 
is (die SACC is natuurlik gekoppel 
met die Wêreldraad van Kerke), 'n po- 
ging was om twee dinge te bereik: ten 
eerste, om ons Afrikaners se weer- 
stand teen integrasie aan te val en 
as ons Christelik voor te stel en ten 
tweede, om die moontlikheid te ver- 
ken om die Afrikaner te verdeel oor 
die vraag van die verhouding blank 
tot nie-blank om sodoende te kan 
verdeel en heers. Nou wil dit my voor- 
kom asof die argumente in ,,Woord 
en Daad” op dieselfde oogmerke af- 
gestem is. Want in daardie verklaring 
kry ons ook te make met 'n poging 
om die verhouding blank tot nie-blank 
as 'n verdelingsfaktor onder die Afri- 
kaner in te dra. Dit is ten minste die 
effek wat hierdie verklaring sal hê. 


Dit bring ons voor 'n nuwe situasie 
te staan want feitlik nog nooit van- 
tevore in ons geskiedeins was die 
Afrikaner werklik verdeeld oor die 
vraagstuk blank tot nie-blank nie. Dat 
daar Afrikaanssprekendes was wat in- 
tegrasie met die nie-blanke in die hede 
en die verdele, verkondig het, het nog 
nie beteken dat daar 'n werklike ver- 
deling was nie. Maar nou word met 


klem deur die Amerikaanse beinvloe- 
dingsapparaat in ons land gestel dat 
ons 'n keuse moet maak tussen ener- 
syds die Afrikaner se beleid van apart- 
heid en andersyds die Amerikaanse 
liberalistiese visie van rasse- integra- 
sie. Hierdie keuse word ook deur Af- 
rikaanse instansies nou in die geledere 
van die Afrikaner ingedra en word die 
stelling gemaak, soos die Message dit 
stel dat integrasie die enigste, Christe- 
like en Godgewilde weg vir die Afri- 
kaner is. 


Laat ons dadelik toegee dat die ar- 
Sument in ,, Woord en Daad” nie so ver 
saan nie. Daar word slegs betoog teen 
een aspek van apartheid nl. die maat- 
reëls wat apartheid in die blanke ge. 
biede omskryf, daardie maatreëls wat 
die resultaat is van die Afrikaner se 
weerstand teen integrasie, daardie 
maatreëls wat ook by die nie-blanke 
sy weerstand teen integrasie moet in- 
skerp. Maar laat ons goed besef: As 
die Afrikaner se weerstand teen in- 
tegrasie afgestomp word, as die Afri- 
kaner sy wil om sy eie identiteit, sy 
Christelike geloof en beskawing te 
handhaaf en te bou, laat vaar dan sal 
onherroeplik die hele beleid van apart- 
heid inmekaartuimel. As integrasie in 
die blanke gebiede aanvaar word — 
en daarvoor word 'n voorwaardelike 
pleidooi in ,,Woord en Daad” gehou, 
dan sal uiteindelik van die hele ont- 
wikkeling in die Bantoetuislande ook 
nie veel tereg kom nie. 


Die argument in ,,Woord en Daad” 
stel dat as die Bantoegebiede nie vin- 
niger ontwikkel word nie, dan word 
die apartheidsmaatreëls in die blanke 
gebiede `n ondraaglike las. Dit beteken 
tog, as ek die argument reg verstaan, 
dat dan die Afrikaner se weerstand 
teen integrasie 'n ondraaglike las sal 
wees. Dit is dan miskien 'n ondraag- 
like las want dan getuig die hele 
kerklike, maatskaplike en politieke ge- 
skiedenis van die Afrikaner téén 
daardie standpunt. 


Myns insiens het die argument en 
pleidooi in ,,Woord en Daad” assoda- 
nig nie veel waarde nie. As simptoom 
is dit egter nie so gerusstellend nie. 
Want dit wil voorkom asof ons hier, 
bewus of onbewus, 'n argument vind 
wat sy oorsprong nie het in die re- 
formatoriese teologiese denke van die 
Afrikaner nie, maar in die liberale, 
on-Christelike denke van die Amerika- 
ner. Hierdie argument van ,,Woord en 
Daad” kan 'n bydraende faktor word 
om die Afrikaner te verdeel oor die 
vraag na die verhouding blank tot 
nie-blank. En as mens in berekening 
bring dat die Amerikaanse imperia- 
lisme drop afstuur, dan wonder 

mens tog watter belange die argu- 
mente in ,,Woord en Daad” die beste 
dien. 


Hierdie enigsins uitvoerige uiteen- 
setting het ek aan die lesers van de 
Kroniek gegee omdat dit my voorkom 
asof die hele ,,kerklike” en ,,Christe- 
like” argument teen apartheid nie die 
belange van die kerk en die evangelie 
dien nie, maar ander belange. In die 
besonder die imperialistiese oogmerke 
van die VSA. Daardie oogmerke kom 
voort uit die liberalisme en die libera- 
lisme, so is reeds vasgestel, is die on- 
herroeplike voorloper van die kom- 
munisme. 


Of die broeders wat in ,,Woord en 
Daad” geskryf het, dit alles in bereke- 
ning gebring het, weet ek nie. Miskien 
sal dit vir hulle tog belangrik wees 
om ook daaraan te dink. Wat my be- 
tref is die argumente in ,,Woord en 
Daad” netso onaanvaarbaar vir die 
verantwoordelike Christus-gelowige in 
Afrika as dié wat weergegee word in 
die Message to the People of South 


Africa”. 





Die Kerk net middel of ook doel? 


Ts die kerk 'n doel in homself of is 
hy ook 'n middel tot `n doel? Ons is 
gewoond om te hoor dat die kerk 'n 
middel tot 'n doel is, alleen maar in- 
strument is. Die kerk is daar vir die 
wêreld, so word gesê. En dit is waar 
ook. Maar in sy verabsolutering (vol- 
strektheid) word hierdie waarheid 'n 
sektariese eensydigheid en daardeur 
onwaar. 


As ons nie deur God regeer wil 
word nie, sal ons deur tiranne geregeer 
word. — William Penn. 





Miskien het ons as teoloë in die 
verlede dikwels te ,,vertikaal” gedink 
en gespreek — te veel die Christelike 
geloof uitsluitend gesien as 'n voorbe- 
reiding vir die ewigheid. 


Teenswoordig dreig ons om in die 
ander uiterste te reg te kom. Die pre- 
diking is so vol van diens aan die 
naaste, van die noodsaaklikheid van 
strukturele veranderinge op maatskap- 
lik en politiek terrein, dat daar geen 
tyd en geen aandag meer vir die heil 
van die siel en ons toekomstig lot 
oorbly nie. — Porf, G. C, van Niftrik, 


PASTORALE RUBRIEK 





As daar vandag gepraat word van 
die kerk op die platteland is dit nog 
dieselfde kerk as 100 iaar gelede maar 
nie meer dieselfde platteland nie. Se- 
dert die ontdekking van goud het die 
ganse struktuur van die land Suid- 
Afrika verander. Voor die ontdekking 
van goud kan daar in `n hoë mate 
beweer word dat -die ganse land 
plattelands was. Die ontdekking van 
goud het meegebring dat nywerhede 
ontstaan het waardeur vreemde ele- 
mente uit Europese bodem hierheen 
oorgewaai het. Die vreemde elemente 
het weer vanuit die stede ingewerk op 
die Boeregemeenskap. Enersyds is 
daardeur die sterk konserwatisme wat 
geheers het verswak. Andersyds het 
as gevolg daarvan `n insinking op 
godsdienstige vlak ontstaan. 





DS. M. J. BEUKES. 





In die vorige eeu en selfs nog vroeg 
in hierdie eeu was die bevolking vyl 
versprei oor die wye vlaktes van Suid- 
Afrika. Vervoer was hoofsaaklik be- 
perk tot wa en osse. Paaie, indien 
enige, was moeilik begaanbaar. Die 
predikantetal was baie klein. Hierdie 
faktore het die gereelde godsdienstige 
bearbeiding van die lidmate van die 
kerk bemoeilik. Laasgenoemde het 
daartoe gelei dat die lidmate van die 
kerk hoofsaaklik op hulleself aange- 
wese was om te waak teen godsdiens- 
tige verval. Die verantwoordelikheid 
in hierdie verband het gevolglik hoof- 
saaklik by die huisgesin self gelê. 


Alhoewel die kerke verafgeleë en 
baie min was, het die Boere tog pro- 
beer om nagmaalvieringe by te woon. 
Geen opoffering was vir hulle te groot 
om te maak nie. Soms was die af- 
stand oor die honderd myl wat voor 
en na die nagmaal met wa en osse 
afgelê moes word. By so 'n geleentheid 
het die hele gemeente op die kerkplem 
tent opgeslaan. Voorbereidingsdiens is 
gehou, nagmaal en danksegging. Kin- 
ders is gedoop, jonge broeders en 
susters het belydenis van geloof ge- 
doen. Behalwe die verkondiging van 
die Woord tydens nagmaal geleenthede 
en huisbesoek, wat ook nie gereeld 
kon plaasvind nie, was daar feitlik 
geen verdere kerklike bearbeiding nie. 
Dit verbaas ons dat nieteenstaande 
hierdie feit daar nogtans so 'n sterk 
godsdienstige inslag by ons voorge- 
slag aangetref is. Die werklike rede is 


omdat die vader van die huis besef het 


DIE KERK OP 


dat daar so `n amp soos die algemene 
priesterskap van die gelowiges bestaan. 
Hy het geweet dat dit sy taak en roe- 
ping is om die Woord te laat weer- 
klink in sy huis. 


Die gewoonte om soggens en saans 
huisgodsdiens te hou is in elke huis 
aangetref. Die Nederlandse skrywer F. 
H. Olland sê in verband hiermee die 
volgende: ,,Naar oud-vaderliik gebrui- 
ken worden morgen- en awondgods- 
diensoefening naugezet gehouden, dik- 
wiils nog op echt patriarchale wijze. 
met het geheele dienstpersoneel. 
Indien de boer vroeg voor het 
aanbreken van den dag naar 
zijn werk moet, worden de kin- 
deren in hun warm bed voor de 
plechtig gezang der ouders gewekt. Ja 
zelfs by het middagmaal wordt soms 
een kleine bespiegeling gelezen”. Tafel- 
gebede is nooit vergeet nie. Saans is 
ook 'n gedeeltle uit 'n ,,predikasie- 
boek” voorgelees. Die ganse godsdiens- 
beoefening was 'n gesinsaangeleentheid 
waarin die vader die voorganger was. 
Sondag-oggende het gewoonlik 'n groep 
gesinne saamgekom om godsdiens te 
hou. Die kategetiese taak was ook 
die vader en die moeder se verant- 
woordelikheid. Van kleinsaf het hulle 
die kinders onderrig in die Woord van 
God. 'n Paar maande voordat hulle 
belydenis van geloof gedoen het, het 
die jongelinge vir verdere onderrig 
by die ouderling van die wyk gereeld 
bymekaar gekom. Daarna vir 14 dae 
by die predikant en die ouderling op 
die dorp gekatkiseer, om die naweek 
tydens nagmaal belydenis van geloof 
te doen. 


Ten onregte word vandag dikwels 
beweer dat die katkisante hedendaags 
met 2 uur kategetiese onderrig per 
week veel meer katkiseer as in die 
verlede. As die ure bymekaargetel 
word was die aantal ure tydens die 
2 weke kategetiese onderrig veel meer 
gewees. 


Kommunikasie-middele was in daar- 
die tyd seldsaam. Pers en radio het 
die boer op die platteland nie geken 
nie. Die enigste boek wat aan hullle 
bekend was, was die Bybel. Die State 
Bybel het in baie huise gedien as die 
enigste lektuur dog in ander is ook 
liedere bundels soos die Psalms van 
Datheen, die Gesange van Sluyter, Lie- 
dere van Lodenstein, die Bybelse Con- 
cordans van Frommius en 'n aantal 
preekbundels aangetref. Omdat die By- 
bel dikwels die enigste boek was, is 


DIE PLATTELAND 


daar gepraat van dié Boek en is van 
huisgodsdiens gepraat as ,,boekevat”. 
Hierdie term leef vandag nog sterk 
onder die Boerebevolking. Uit wat tot 
dusver gesê is blyk dit dat die Calvinis- 
tiese godsdiens op die platteland le- 
wendig gehou is, nie soseer deur die 
dienswerk van die georganiseerde kerk 
nie, maar deur die godsdiensbeoefening 
tuis in die gesin waar die vader self 
volle verantwoordelikheid aanvaar het. 
Die feit dat die vader self die gods- 
dienstige voorganger in die huis was 
het nie meegebring dat daar geen 
waardering vir die kerk was nie. Die 
feit dat hulle die Woord geken het, het 
hulle hulle verantwoordelikheid in hier- 
die verband des te meer laat besef. 
Met die stelling van Luther dat 'n 
mens nie Christus kan liefhê en Sy 
kerk haat nie, het hulle saamgestem. 
Hulle ken die Woord en die Woord 
verkondig dan juis aan hulle dat daar 
slegs sprake van waaragtige geloof kan 
wees, as jy deel is van die liggaam 
van Christus. Elke moontlike opoffe- 
ring het hulle daarom gemaak om in 
die lewe te staan as getroue lidmate 
van die gemeente waarvan God hulle 
deelgemaak het. Die predikant en die 
kerkraad is ook altyd met die grootste 
eerbied bejeen. 


Die gevolg dat die Woord die enigste 
ligglans vir die Boer in donker dae 
was, was dat die Woord seggenskap 
vir hulle gehad het op elke lewens- 
terrein. Hulle lewens is nie ingerig 
volgens eie normes nie maar volgens 
die Woord. Op maatskaplike gebied 
was dit ook die Woord alleen wat ge- 
spreek het. Baie van ons maatskaplike 
instellings vandag berus op die ttiek 
wat ons voorouers uit die Woord van 
God afgelei het. Die huwelik is gesien 
as 'n instelling van God. Onverbreek- 
baar word die band tussen man en 
vrou gesmee. Egskeidings het hulle nie 
geken nie. Die hoogste strewe van die 
huwelik was om 'n gesin in die lewe 
te bring, soms nie kleiner as 12 nie. 
Die rassevraagstuk, wat vandag 'n 
kopseer vir die hele wêreld behalwe 
Suid-Afrika is, was ook hulle vraag- 
stuk. Dit het egter vir hulle nooit 
tot 'n probleem geword nie. Die rede 
is omdat hulleself geswyg het en die 
Woord laat spreek het. ,Jy mag jou 
ook nie met hulle verswaer nie — jy 
mag jou dogter nie gee aan sy seun 
nie, en sy dogter nie neem vir jou 
seun nie”. Deuteronomium 7:3. Daar- 


CO] Na bladsy 18 

VROUE RUBRIEK 


'n Jaar is 'n lang pad om te loop 
— en tog, hoe kort kan 365 dae nie 
wees nie. Wanneer 'n mens die einde 
van dié skof bereik, besef jy weer hoë 
kort die lewe is. En dan wil jy die 
volgende 365 dae wat voorlê, aan jou 
hart druk. 








ANNETTE WILLEMSE 





En dit is my enigste Nuwejaarsvoor- 
neme. Hoe eenvoudig dit mag klink, 
hoe ongekompliseerd ookal — ek wil 
elke dag van die 365 wat voorlê en 
wat my gegun word om te leef, aan 
my hart druk — ek wil dit koester 
en in die holte van my hand vashou. 
Ek wil dit 24 uur lank soos `n kosbare 
kleinood bewaar — sodat geeneen van 
die 3865 deur my vingers kan glip nie. 
Net één keer kry ons die geleentheid 
om 'n dag te kan hê. 'n Dag om mee 
te maak wat ons wil. Een kosbare, 
wonderlike dag, 24 uur lank — `n dag 
waarin ons kan liefhê of haat, die ge- 
luk kan soek of die ongeluk najaag. 
'n Dag om te gebruik — of om verlore 
te laat raak. 


Daar is baie ander voornemens om 
te hê. Ek kan besluit om nader aan 
my medemens te probeer lewe. Ek kan 
besluit om eerlik te probeer wees, te 
alle tye. Ek kan besluit om `n goeie 
en beter mens te probeer wees, volgens 
menslike maatstawwe. Maar wat sal al 
daardie dinge my baat, as ek één, net 
één dag, deur my vingers laat glip. 
Want dan sal net 364 oorbly — 364 
dae om eerlik te wees, nader aan my 
medemens te lewe, 'n goeie mens te 
probeer wees. 


Maar wat van die verlore dag? `n 
Dag met kanse, geleenthede, die toe- 
geneentheid van my medemens, die 
liefde van my man, my gesin, my 
familie, my God ... 


Want om elke dag te bewaar om te 
gebruik, beteken om jouself te koester 
in die warmte van menslike verhou- 
dinge, om van jouself vir ander te gee 
— jouself met al die liefde, die eerbied, 
die simpatie en begrip waaroor jy in 
jou menslikheid beskik. 


Dit beteken dat jy jou gees, die 
wonderlike gees wat aan jou toever- 
trou is, elke oomblik moet gebruik. Jy 
moet elke mooi blom wat jy sien, 
waardeer en geniet. Jy moet stilstaan 
om na elke mooi sonsondergang wat 
daar mag wees, te kyk. As die wolke 

N NUWE 


Een uur is verby. 


JAAR LE VOOR 


na die reën vir jou mooi is, moet jy 
kyk. As jy musiek hoor wat vir jou 
MOOI is, moet jy luister. Die silwer in 
jou moeder se hare, die lag van jou 
kind, die aanraking van 'n geliefde se 
hand — dit alles wat vir jou na aan 
die hart lê, moet jy bewaar in daar- 
die oomblik wat dit aan jou gegun 
word. 


Want elke minuut wat jy dit nie 
doen nie, maak die 24 uur van 'n dag 
korter en as `n dag korter is, krimp 
die jaar. 


Daar sal `n tyd kom dat jy nie meer 
die blom sal sien nie, dat die musiek 
dof sal word, dat jou moeder nie meer 
daar sal wees nie — jou kind `'n 
volwassene wat jy nou met ander moet 
deel. 


Dan sal jy smag na die verspeelde 
moment, die verlore dag toe jy dit nie 
met beide hande aangegryp het nie — 
'n moment nou vir ewig verlore. 


Want elke dag wat ons nou leef, 
word `n kosbare herinnering. 'n Herin- 
nering om die pad vorentoe te verlig. 
Want wie van ons ken dié pad? Wie 
van ons weet hoeveel draaie hy sal 
hê? Miskien sal juis die herinnering aan 
my kind, my moeder, die wolke na die 
reën, dié pad vir my makliker begaan- 
baar maak. 


As daar ooit aan my gevra word, wat 
ek van die toekoms verlang, sal ek 
nie groot dinge en onbereikbare dinge 
vra nie. Al wat ek wil hê is `n vaste 
vertroue in God en die gawe om herin- 
neringe te mag hê. Want wie sy herin- 
neringe kan geniet, leef twee keer. En 
no6u is die tyd om daardie dinge te 
verseker. Nou — waar ek elke dag 
die geleentheid het om daardie dag 
te gebruik en herinneringe te versamel 
— en elke dag nader aan die Woord 
van God te probeer lewe. 


Wie kan ooit sê of daar vir hom nog 
soveel dae as 365 is? Wie kan ooit sê 
of daar vir hom nog séveel dae oor 
is dat hy naderhand lewensmoeg sal 
wees, maar dat die dae steeds sal kom 
en gaan? Gelukkig weet ons daardie 
dinge nie. Gelukkig word daar nie van 
ons verwag om nou al rekenskap van 
daardie dinge te gee nie. Ons moet 
maar net ons lewe leef. So eenvoudig 
is dit. Met dankbaarheid vir elke oom- 
blik wat ons nog gegun word. En waar 
is 'n groter dankbaarheid as juis dit 
om elke dag aan jou hart te druk — 
en te leef! Want hoe kort is die lewe 
tog! 


Die Algemene Kerkvergadering van 
1967 het besluit dat Die Hervormer 
uitgebrei sal word deur onder andere 
opname van Ons Kinderblad as self- 
standige publikasie, in Die Hervormer. 


Na onderhandeling het die besluit 
geval dat dit vanaf Januarie 1969 sal 
geskied. Daar was nie veel tyd oor om 


KINDERBLAD 


alles agtermekaar te kry nie maar vir 
Januarie is daar tog `n begin. Ons 


hoop om dit te kan uitbou dat die 
kinders van die kerk ook voortaan 
vooruit sal sien om in Die Hervormer 
te lees wat daar vir hulle aangebied 
word. 


Waardering word betuig vir die 
werk aan Ons Kinderblad in die ver- 
lede. As daar persone is wat opdragte 
ontvang het vir die selfstandige Kin- 
derblad vir 1969 word hulle versoek 
om hulle kopie aan ds. P. M. Smith, 
Posbus 2368, Pretoria, te stuur vir 


moontlike gebruik in Die Hervormer. 


Is jy 'n Kleinboet of Kleinsus — Lees maar! 


NUWEJAARSVOORNEMENS 


Dis die laaste dag van die jaar. Op 
die grasperk voor die huis sit Pappa, 
Mamma en die drie kinders. Hulle kyk 
na die son wat stadig wegsak agter 
die berge terwyl die pragtige kleur 
van die wolkies al dowwer word. 


,En toe, die jaar is byna om; het 
julle al julle Nuwejaarsbesluite agter- 
mekaar? vra Mamma. 


Wat is Nuwejaarsbesluite? vra San 
wat sewe jaar oud is en nou net haar 
eerste skooljaar agter die rug het. 


Aag man”, sê Gert, ,,dis goeie 
dinge wat mens besluit om in die nuwe 
jaar te doen, en dan vergeet jy dit 
voor die eerste week verby is!” Gert 
is die oudste en sal in die nuwe jaar 
in standerd vyf wees. 


,Nee wat, Gert, dis darem nie heel- 
temal so erg nie”, lag Mamma, ,,'n 
mens probeer maar net jou bes om jou 
goeie voorneme uit te voer”. 


,Kom ons sê elkeen wat ons voor- 
neme is, dan kan die ander mos help 
onthou wanneer een van ons vergeet 


wat ons besluit het”, kom dit van die 
negejarige Hettie en haar ogies blink 
van opgewondenheid. 


Pappa staan op. ,,Onthou net dat jy 
vasberade moet wees om jou voor- 
neme uit te voer, anders help dit niks. 
Ek sal vanaand vir julle uit die Bybel 
lees van 'n jong man wat sy voorneme 
uitgevoer het. Gaan skryf julle nou 
gou julle besluit neer terwyl ek vir 
Mamma help om die kos op te skep”. 


Na die ete bring San soos gewoon- 
lik die Bybel vir Pappa vir huisgods- 
diens en almal sit eerbiedig en wag. 
slaat ons nou eers sien wat julle 
voorneme is vir die nuwe jaar”, sê 
Pappa. Half skaam oorhandig hulle 
hulle papiertjies aan Pa. 


Pappa maak die eerste een oop. In 
San se groot skewe graad een skriffie 
staan: Ek sal brobeer om soet te wees 
ek sal ook brobeer om vir mama in 
die huis te help en vir pa in die tuin 
help. ,Dis pragtig, San”, sê Pappa 
met 'n glimlag en hy lees dit voor. 


Hettie se briefie is netjies in punte 
ondermekaar opgestel: 


1. Nie baklei nie. 
2. Nie teëpraat nie. 
3. Elke dag iets goed doen. 


Toe Pappa dit voorlees, stamp Gert 
aan Hettie en toe sy hom kwaai aan- 
kyk, lag hy. 


Nou kom sy briefie aan die beurt 
en sy ore word rooi toe Pappa stadig 
en nadruklik lees: Ek sal elke dag 
my huiswerk doen voor ek gaan speel. 
Ek sal probeer om die meisies nie te 
veel te terg nie. 


Mamma glimlag en sê: Ai sal dit nie 
gaaf wees as elkeen by sy besluite 
hou nie! Ek hoop regtig julle kry 
dit reg. 


Pappa slaan die Bybel oop en lees 
uit Daniël 1. Hy lees die hele hoofstuk 
deur en herhaal toe weer vers 8: Maar 
Daniël het hom voorgeneem om hom 


nie te verontreinig met die spys van 
die koning of met die wyn wat hy 
gedrink het nie . .. 


“Dit was seker nie maklik vir 
Daniël en sy vriende om by hierdie 
besluit te bly nie. Baie keer was hulle 
seker lus vir die heerlike kos en 
drank van die koning terwyl hulle net 
groente en water geëet het. Maar die 
Here het hulle geseën want hulle het 
gehoor dat hulle op die ou end tien 
keer beter was as die geleerdes van 
die koning. Dit is dus die moeite werd 
om 'n goeie voorneme enduit vol te 
hou, sê Pappa terwyl hy die Bybel 
toemaak. 


Almal sluit hulle oë toe Pappie die 
Here dank vir die jaar wat verby is en 
Sy seën vra vir die Nuwejaar wat 
voorlê. 





OU KREKKER 


Ou Krêkker is 'n skilpad. Hy is een 
van vier wat ons in 'n groot hok hou. 
Die mure van die hok is sommer met 
bakstene gepak, want 'n skilpad loop 
maklik weg. In die hok groei heerlike 
groen gras, bossies en lusern. Skil- 
paaie hou van groen blare. Daar is 
ook 'n bakkie water. Ja, skilpaaie 
drink so nou en dan water ook. 


Maar ek wil van ou Krékker vertel. 
Hy is 'n baie snaakse skilpad. Hy is 
seker snaaks omdat hy sulke snaakse 
goed aanvang. Soms laat hy my aan 
sekere kinders dink. Soos nou die dag. 


O] Blaai om 

OU KREKKER 





Ek gooi vir hom `n heerlike slaaiblaar. 
Nee, hy wil nie slaai hê nie. Hy draai 
Sy rug op my, trek sy nek in en loop 
sommer 'n klip storm. Baf, stamp hy 
sy dop teen die klip. Baf! Baf! Soos 
'n kind wat op die grond lê en kop- 
stamp omdat hy nie sy sin kan kry 
nie. 


Ander dag word hy weer kwaad 
vir een van die ander skilpaaie, ou 
Jamper. Ou Jamper het ewe onskuldig 
aan 'n bossie lusern gestaan en eet. 
Ou Krêkker besluit sy koolblare is nie 
so lekker soos ou Jamper se lusern 
nie. Hy trek sy nek in. Net toe ou 
Krêkker stormloop sien ou Jamper 'n 
ander groen takkie. Hy stap soontoe. 
Ou Krêkker se kop en nek is in sy 
dop ingetrek. Hy sien nie dat ou 
Jamper weggeloop het nie. Hy storm 


verby ou Jamper en doef! teen 'n 
baksteen wat daar 1ê. Hy dag die 
baksteen is ou Jamper. Doef! Doef! 
stamp hy die baksteen. Dan kom hy sy 
fout agter. Ewe verleë stap hy weg. Ek 
wonder of skilpaaie ook kan bloos? 
Dan was hy seker rooi agter sy nek 
en ore. 


Nou die dag besluit ou Krêkker om 
weg te loop. Hy was seker nie meer 
tevrede met sy hok nie. Hy het gedink 
dit is baie lekkerder daar buite in die 
veld. Die hond het die hok se bakstene 
omgespring. Ou Krêkker sien dit. Gou 
loop hy deur die opening, en nou is hy 
vry. Hy loop so wat hy kan, weg van 
die hok af. Naderhand is hy in die 
veld tussen die bossies. Hy is uitasem. 
Soe! maar 'n skilpad kry nie genoeg 
oefening in 'n hok nie. Sy asem jaag 








sommer soos 'n blaasbalk. Eers `n 
bietjie 1ê en rus. Soja, nou is hy uit- 
gerus. Eers gou `n slaaiblaar eet en 
dan `n takkie lusern vir nagereg. Maar 
o wee, daar is geen slaai of lusern nie. 


Ou Krêkker raak benoud. Hy ken 
nie die vreemde bossies en gras nie. 
Nou, dan maar 'n slukkie water. Maar 
daar is ook nie 'n bakkie met water 
nie. Nou is ou Krêkker rêrig benoud. 
Watter soort mense is dié wat nie vir 
'n ordentlike skilpad kan sorg nie? 
Nou begin hy ook na ou Jamper ver- 
lang. Hy is nou gladnie meer kwaad 
vir ou Jamper nie. O, hy wens ou 
Jamper was nou hier by hom. Hy sou 
hom sommer op sy skurwe ou kop ge- 
soen het. Net toe ou Krêkker op sy 
benoudste is, kry outa Jiems hom. 
“Djou ou skollepad, djy wil weglêp 
né”, sê ou Jiems. Hy vat hom terug hok 
toe en maak die muurtjie reg wat 
Flikkers, die hond, omgespring het. 


Ou Krêkker is so bly. Hy loop som- 
mer 'n verlepte slaaiblaar storm en eet 
dit op, hap! hap! Ag, dierbaar, hier 
kom sy ou vriend Jamper ook aan. 
Hy vryf ou Jamper se nek met sy kop. 
Hy is so bly om weer in die hok te 
wees. 


Watter kind 1ê soms op die grond en 
stamp sy kop? Dink aan ou Krêkker. 
En wie is nooit tevrede met sy eie 
speelgoed nie en wil altyd boetie of 
sussie s'n hê? En wie wil sommer weg- 
loop van die huis en van mammie en 
pappie? Dink net aan ou Krékker en 
dan sal jy sommer weet nêrens is dit 
so lekker soos by jou eie huis nie. 


Kom ons probeer hierdie nuwe jaar 
om nooit soos Krêkker te wees nie. 





Nou Ouboet en Ousus — Dis julle beurt 


Na watter boek van die Bybel sal 
jy blaai as jy van die volgende wil 
lees? Soek dit dan op en lees dit: 


1. Noag gaan in die ark. 

2. Simson. 

3. Naomi en Rut. 

4. `n Man wat deur 'n groot vis 
ingesluk is. 


HOE GOED KEN JY JOU BYBEL? 


5. Die Tien Gebooie. 

6. Hierdie teks: Die Here is my 
Herder . . .. 

7. Hierdie woorde: In die begin het 
God die hemel en die aarde 
geskape. 

8. Die skaapwagters van Betlehem. 


9. Wat is die naam van die laaste 

boek van die Bybel? 
10. Watter boek is die eerste in die 
Nuwe Testament? 


Probeer eers self en kyk dan op 
bladsy 18 of jy reg was, 





KINDERS VAN DIE BYBEL 


In die dae toe [li priester was in 
Silo kon `n mens elke dag `n klein 
seuntjie met `n linnekleed aan en `n 
manteltjie om sy skouers, in die tempel 
sien. Hy het Eli gehelp met klein 
werkies en was altyd baie vriendelik 
en beleefd teenoor almal. 


Die seuntjie se naam was Samuel. 
Dit beteken: Ek het hom van die Here 
gebid. Hierdie mooi naam het sy moe- 
der, Hanna, aan hom gegee. Sy het 
nie kinders gehad nie, en haar hart 
was baie seer daaroor, veral omdat 
haar man, Flkana, se ander vrou haar 
so geterg het daaroor. Hanna het toe 
vir die Here belowe dat as Hy haar `n 
seuntjie sou gee, sy die kindjie weer 
aan die Here sou afstaan, om Hom 
te dien. So het dit dan gekom dat 
klein Samuel van kleins af in die tem- 
pel vir die Here gedien het. 


Eli het vir Samuel alles van die 
tempel en die Here geleer. Samuel was 
`n goeie, gehoorsame kind en almal 
was lief vir hom. Maar Eli se eie 
seuns, Hofni en Pinehas, was twee 
stout en ongehoorsame kinders. Hulle 
het baie lelike dinge gedoen. Wanneer 
die mense vleis bring om aan die Here 
te offer, het hulle sommer die beste 
deel vir hulleself geneem. Eli het mooi 
met hulle gepraat en gesê hulle moet 
nie sulke dinge doen nie, maar hulle 
het nie geluister nie. 


Een aand toe Samuel in die tempel 
1ê en slaap, hoor hy iemand na hom 
roep: Samuel, Samuel! Hy staan toe 
dadelik op en gaan na Eli en sê: ,,Hier 
is ek, want u het my geroep”. Maar 
Fli sê hy het hom nie geroep nie, hy 
moet maar weer gaan slaap. Na 'n 
rukkie hoor Samuel weer die stem 
wat duidelik na hom roep. Weer staan 
Samuel op en gaan na Eli. ,U het my 
geroep”, sê hy. Toe sê Fli vir hom, 
,Nee, my seun, dis nie ek wat jou 
geroep het nie. Gaan 1ê maar weer 
en as hy jou weer roep, moet jy sê: 
,Spreek Here, want U dienskneg luis- 
ter”. Samuel gaan toe maar weer lê. 


Hy het skaars gelê toe die stem vir 
die derde keer na hom roep. Samuel 
antwoord toe eerbiedig: ,,Spreek Here, 
want U dienskneg luister”. Die Here 
sê toe vir Samuel dat Hy weet van al 
die dinge wat Eli se seuns doen en 
dat hy van plan is om vir Eli en die 
seuns baie swaar te straf omdat Fli 
hulle nie streng genoeg berispe het nie. 


Die volgende oggend was Samuel 
bang om vir Eli te vertel wat gebeur 


het. Eli het hom egter reguit kom vra 
wat die Here gesê het. Toe hy sien dat 
Samuel nie graag wil vertel nie, sê hy 
vir hom dat hy nie bang moet wees 
nie, maar alles moet vertel net soos 
dit gebeur het. Toe Samuel hom vertel 
wat die Here gesê het, het Eli sy kop 
laat sak en gesê: Hy is die Here, laat 
Hom doen wat goed is in Sy oë”. 








SAMUEL 


So het Samuel dan in die tempel 
gewoon en gewerk. Later het die Here 
sy belofte vervul en is Fli en sy twee 


seuns almal op een dag dood. Samuel 
het toe Eli se plek ingeneem en al die 
mense was tevrede omdat hulle geweet 
het dat hy `n getroue dienskneg en 
profeet van die Here was. 


ME 

DIE HERMELYN 






ed VER ING E sm #ermelyn 





In die woude van Kanada woon `n 
klein roofdiertjie — die hermelyn. Die 
hermelyn lyk amper soos `n muishond, 
maar dit het `n pragtige spierwit pels. 
Hierdie mooi sneeuwit pels is van die 
duurste wat `n mens kan koop. 


Die klein hermelyn is seker net so 
trots op sy pragtige pels as die def- 
tige dame wat dit later oor haar skou- 
ers dra. Min van die ryk vroue wat 











Antwoorde: 
] Van vorige bladsy 





met hierdie kosbare pels spog, weet 
egter van die stryd wat gevoer word 
om hierdie gesogte pels in die hande 
te kry. 


Die jagters weet goed hoe trots die 
hermelyn op sy skoon, wit pels is. 
Hulle soek tot hulle sy skuilplek kry; 
gewoonlik in `n gat of rotsspleet. 
Hulle besmeer dan die ingang na die 
skuilplek met vuilgoed en modder. 


1. Genesis; 2. Rigters; 3. Rut; 4. Jona; 
5. Exodus; 6. Psalm 23; 7. Genesis 1; 


Wanneer die jaghonde die diertjie op- 
spoor en agtervolg, vlug hy reguit na 
sy skuilplek toe, maar o wee, as hy 
daar aankom, is dit vuil en besmeer. 
Hy sien nie kans om sy pragtige wit 
pels te besmeer nie en draai dan vin- 
nig om, terug na die wagtende honde 
toe. Hy sterf liewer met sy wit pels 
met bloed besmeer as om weg te 
kom en sy skoon wit jas vuil te 
smeer. 











8. Lukas; 9. Die Openbaring van 
Johannes; 10. Matthéiis. 














WAT LEES ONS 


7] Van vorige bladsy 


Ds. Gabe van Duinen, Jong-zyn nu, T. 


Wever, Franeker. Prys nie vermeld 

nie. 

Ds. Van Duinen wil tot die jeug 
spreek — die Jeug aansprekend op- 
roep tot geloof in Jesus Christus en 
uitnooi tot die vreugde en verant- 
woordelikheid van die lewe uit die 
geloof. 


Ds. Van Duinen ken die jeug en 
ken ook die noodsituasie van ons tyd 
waarin die jeug vandag jonk moet 
wees. Hy probeer nie om enigiemand 
sleg te maak of goed te praat nie. 
Hy roep elke jong mens met aandrang 
om werklik jonk te wees en Christus, 
ook in die jeugjare, as Heer en Ver- 
losser te bely. 


Nie net jong mense nie, maar ook 
Ouers en veral jeugverenigings kan 
met groot vrug 'n studie maak van 
hierdie boek. Die boek word aanbe- 
veel. 

J. 1. de Wet. 


DIE KERK OP DIÉ 
PLATTELAND 


(Vervolg van bladsy 13) 


mee was dit klaar. Die probleem is 
opgelos. Vir hulle het die liefde tot 
God eerste gekom, en daarmee was 
die liefde en die verhouding tot hulle 
medemens vir hulle geen probleem 
nie. 


`n Verdere invloed van die Woord op 
hulle was die feitlik ongekende deur- 
settingsvermoë waardeur hulle lewens 
gekenmerk is. Alle krag is geput uit 
hulle onwrikbare geloof. Die Franse 
natuurkundige Adolphe Delegorgue wat 
saam met hullle on kommando was, 
beskryf die kommando as `n ,,voortrek- 
kende bidstonde”. Met die geloof in 
God is alle vyandige magte sonder 
vrees in die gesig gestaar. Soos Israel 
van ouds het hulle geglo dat God self 
vir hulle stry. 


(Word vervolg.) 

VIRDAARDIEEGEEEDE 


GEVOEL GEBRUIK 
ANERIKAASEFORNULE 


u oud, moeg en afgeleef voel en nie 
meer die lewe en u werk geniet soos 
vroeër nie, is daar 'n Amerikaanse 
formule wat baie vir u kan beteken. 
Die naam daarvan is Higalon en dit 
bevat botaniese ekstrakte en yster- 
Sulfaat in smaaklose tabletvorm om 
u bloedsomloop te stimuleer en rooi, 
lewenskragtige bloed te help bou, 
sodat u jonger en sterker begin voel 
en weer lus het vir n werk en sosiale 
bedrywigbede TJ kap nu nie voorstel 
hoe baie Hgalon u kan help nie—stel 
dit gerus behuorlik op die proef. Kry 
dus Higalon vandag by u apteek en 
kyk net hoeveel] beter dit u laat voel. 


JEUGRUBRIEK 





Josef word deur die kooplui na 
Egipte gebring om op die slawemark 
verkoop te word. Die blonde slawe 
van die Noorde was baie gewild by 
die donker Egiptenaars, en weldra vind 
Josef dan ook 'n heer — Potifar. die 
owerste van die lyfwag, koop hom. 

Potifar gebruik Josef as huisbedien- 
de. Nougeset het Josef sy plig vervul 
tot groot tevredenheid van sy heer 
Potifar. Die Heer seën Josef in sy 
werk en in hom die ganse huis en 
besittings van sy heer. Daarom word 
daar al meer aan Josef toevertrou so- 
dat Josef bestuurder geword het van 
die hele huis van Potifar. 

Josef was skoon van gestalte en 
mOOi van aansien. Die vrou van Potifar 
raak verlief op Josef en probeer hom 
verlei. Wanneer Josef daarteen weer- 
stand bied om die vertroue van sy 
heer nie te skend nie, maar meer nog, 
om nie teen sy God te sondig nie, 





DS. J. A. DE BEER. 





word hy deur leuentaal van die vrou 
in die tronk gestop. Die lot van Josef 
word steeds swaarder: gesteel, verkoop 
en nou onskuldig in die gevangenis. 
Maar die Here was ook nou weer met 
Josef — net soos in die huis van 
Potifar kry Josef, die gevangene, 'n 
aansienlike posisie in die gevangenis. 
Die lewe van Josef gaan telkens uit 
die diepte opwaarts. 

In hierdie tyd word die voorman 
van die bakkers en die voorman van 
die skinkers, hofdienaars van die farao 
in die gevangenis geplaas. Hierdie twee 
hofdienaars het hul misgaan jeens hulle 
heer, die farao, en nou wag hulle hul 
vonnisse af. Josef kry opdrag om hulle 
te bewaak en te bedien en wanneer 
hy op 'n oggend weer by hulle kom, 
sien hy dat hulle baie ontsteld is. Op 
sy navraag vind hy dat elkeen 'n 
droom gehad het en geen uitleg vir 
die drome kon vind nie. Die algemeen 
geldige opvatting van daardie tyd was 
dat drome voorspellings van die toe- 
koms was — en vir hierdie twee ge- 
vangenes was dit baie belangrik om 
'n uitleg vir hulle drome te vind om 
te kon weet wat die vonnis van die 
farao oor hulle sou wees. Die feit dat 
hulle in dieselfde nag elkeen 'n droom 
het, en dat die drome so gelyksoortig 
is, bring groot spanning in hulle ge- 
moedere te weeg. Omdat daar ook 
niemand was wat die drome kon uitlê 
nie, het die hele saak net vererger. 


JOSEF 


Deel II (Vervolg) 


Om drome te verklaar was `n profesie, 
en in die gevangenis was sulke be- 
roepsmense buite hulle bereik. Josef 
stel aan hulle dat die uitleg van drome 
'n saak van God was, en die 'God is 
sy God wat reeds vroeër in drome tot 
hom gespreek het. Josef, die dromer, 
versoek die twee bekommerde hof- 
dienaars om hulle drome aan hom te 
vertel. ,,Toe vertel die voorman van 
die skinkers aan Josef sy droom en sê 
vir hom: In my droom was daar `n 
wingerdstok voor my, en aan die 
wingerdstok was drie ranke; en skaars 
het hy gebot of sy bloeisels was uit, 
sy trosse het ryp druiwe geword. En 
die beker van Farao was in my hand. 
En ek het die druiwe geneem en dit 
in die beker van Farao uitgedruk en 
die beker in die hand van Farao ge- 
gee”. Josef sê aan die skinker dat sy 
droom 'n gunstige betekenis het — 
Farao sal hom binne drie dae weer in 
sy rang herstel. Josef vra die skinker 
om hom tog in gedagte te hou en van 
hom melding te maak by die farao 
sodat hy uit die gevangenis kan uit- 
kom. 

Die bakker vertel ook sy droom. 
,Ook in my droom — toe was daar 
drie mandjies met witbrood op my 
hoof, en in die boonste mandjie was 
allerhande eetware vir farao deur bak- 
kers klaargemaak, en die voëls het dit 
uit die mandjie bo-op my hoof weg- 
gepik”. 'n Bittere lot sal die bakker 
tref — na drie dae sal hy aan 'n paal 
opgehang word, waar hy 'n wrede 
dood sal sterf. 


Drie dae later is dit die verjaarsdag 
van die farao en op die dag verleen 
hy onder andere ook amnestie aan 
gevangenes. Die voorman van die 
skinkers word in sy amp herstel en 
die voorman van die bakkers word 
opgehang. 

Die voorman van die skinkers wat 
nou weer 'n vername man is, het nie 
weer aan Josef gedink nie maar hom 
skandelik vergeet. Maar die smeking 
van Josef is deur die Here nie ver- 
geet nie. 


(Vervolg). 


JERNETG MNBEE 


uwe, Amerikaans geformuleerde 
BEA er De 
—d Er inptiese bestanddele laat 

Die Rooms-Katolieke 
Kerk Praat Afrikaans 


(Deel 4) 


MARIA 
DIE MIDDELARES 


In Afrikaans lees ons `n pamflet: 
Maria in die Bybel”. In ons eie taal 
kry ons hierin onder andere so `n 
Bybel-uitlegging: ,,Dit is asof Lukas in 
Maria die hoogtepunt van die hele 
Bybelse geskiedenis voor die koms van 
die verlossing sien”. Dis vreemd om 
sulke uitdrukkinge in Afrikaans te ver- 
neem. Nouja, in 'n vrye land is elkeen 
seker ook geregtig om die taal te praat 
wat by wil... Ts maar wanneer die 
genoemde Roomse pamfletjie so `n uit- 
drukking aan ons voorhou, bevat dit 
in elk geval 'n ,,teologie” wat nie meer 
teologie is nie; dit is die inlesing van 
die Roomse Marialeer in die evangelie 
in; dit is geen uitleg meer van wat die 
Bybelteks bedoel nie. Die skrywer be- 
weer nogal dat in Maria die hoogtepunt 
bereik word van DIE HELE Bybelse 
geskiedenis voor die koms van die Ver- 
losser. Wanneer mens die Bybel so ver- 
staan, word Christus gesmaad en wel 
op 'n gruwelike wyse. Die hoogtepunt 
van die Bybelse geeskiedenis loop uit 
op Christus en op Hom alleen! Mens 
moet voorwaar 'n Mariabewussyn hê 
om sulke dinge te beweer. Vir my is dit 
dan ook niks vreemd dat die skrywer 
verder beweer dat sy (Maria) 'n nood- 
saaklike rol in die objektiewe ontstaan 
van die verlossing speel nie. 





DS. P. J. THEO KOEKEMOER 
(In opdrag van die Raad vir die hand- 
hawing van die Protestantse Erfenis.) 





Dit is ons bedoeling om aan ons le- 
sers hier nog 'n stukkie van daardie ob- 
jektiewe rol van Maria in die verlos- 
singsplan voor te hou, soos die Roomse 
geloof dit wil hê. Ons sal ook Roomse 
skrywers moet aanhaal want anders 
kan daar hier en daar iemand wees wat 
reken dat ons 'n paar sakies op Protes- 
tantse wyse verdnmaai. Ons opskrif hier- 
bo lui: Maria, die Middelares. Roomse 
leerboeke oor sake van die geloof is 
vol hiervan dat sy naas Christus, die 
Middelaar, as Middelares kan deurgaan. 
Die Latynse woord vir middelares is 
Mediatrix: so word sy genoem. Die 
Roomse teoloog EF. M. Janssens skryf 
dat Maria 'n middelaar is in `n dubbele 
sin. Aan die een kant is sy die een wat 
staan tussen Christus en die mense 

] Blaai om 

“MARIA DIE MIDDELARES” 





Van vorige bladsy 











maar ook wel tussen die mense en 
God. Janssens noem haar dan die ,,heil 
van die verlorenes, oorsaak van die 
lewe, bron van die ewige lewe, moeder 
van die lewendes, die deur van die 
saligheid, die moeder van die saligheid, 
herstelster van die menslike geslag”. 
Wanneer broeder Jansens nou sulke 
dinge beweer, moet hy sy bronne aan- 
toon vanwaar hy dit kry. Hy doen dit 
ook. Daar is sommer baie bronne 
waaruit hy al hierdie ornamente vir 
Maria kry . . . . maar een bron ont- 
breek: DIE BYBEL. So lees ons dit 
in Nederlands: ,,Benamingen, gebeden, 
feesten, bedevaarten, oefeningen van 
godsvrucht, de Meimaand en de Rozen- 
krans, et scapulier en de bijzondere 
krans het scapulier en de bijzondere 
toewijding, de congraties en religieuze 
gemeenschappen: alle uitingen van de 
onafzienbare en aller verscheidenste 
Mariadevotie lijken bezield en gedre- 
ven door het geloof aan haar midde- 
laarschap”. Hier word `n stuk of tien 
dinge genoem, behalwe die Woord van 
God. En natuurlik word die aandag ook 
gevestig op die pouslike uitsprake van 
Pius X, Benedictus XV, en Pius XI. 


Alhoewel dit so is dat die pous nog 
nie van die kansel af (ex cathedra) die 
middelaarskap van Maria as dogma af- 
gekondig het nie, lyk dit vir ons of dit 
nie te vergesog is nie om te beweer 
dat, gesien die groeiproses van die 
Roomse dogmas, dit ook ,logies” is dat 
êrens in die toekoms wel so `n leerstuk 
as dogmageloof aan die kom is. Dit is 
vir ons sedert die publikasie van die 
pouslike gebed vir die Mariajaar baie 
duidelik dat hierdie ewolusieproses in 
die Marialeer nog geensins sy eindpunt 
bereik het nie. Die blom het nog nie 
geheel en al oopgekelk nie. Ons wil 
hierdie gebed van die pous hier weer- 
gee met die versoek dat u en ek sal kyk 
of ons nie duidelik die middelaarskap 
van Maria (asook die medeverlosser- 
skap waaroor ons in die laaste artikel 
gehandel het) in haas elke reel na vore 
Sien tree nie. (Let wel: Die pous belowe 
aan diegenes wat hierdie gebed met 
godsvrug en ootmoedigheid bid, om 
elke Saterdag 'n aflaat van vyf jaar te 
verdien.) 


,O Maria, onbevlekte moeder van 
God en ook ons moeder, ons is verruk 
deur die luister van u hemelse lief lik- 
heid. Opgejaag deur die onrus van ons 
tyd werp ons onsself in u arms. Ons 
is vol vertroue dat ons in u liefhebben- 
de hartvervulling sal vind van ons vu- 


rige verlangens en `n veilige toevlug 
teen die storms wat van albei kante op 
ons afkom. 


Ons foute ootmoedig ons. `n Grens- 
lose lyding druk ons neer. Tog staan en 
bewonder en prys ons hoog die glorie 
sonder weerga van u hemelse gawes, 
waarmee God u meer as enige ander 
skepsel oorlaai het vanaf die eerste 
oomblik van u ontvangenis tot die dag 
waarop u ten hemele opgeneem is en 
gekroon is as koningin van die heelal. 
O helder fontein van geloof, les die 
dors van ons siele met die ewige waar- 
heid. O, geurige lelie van alle heilig- 
heid, laat daardie hemelse geur ons 
harte betower. U het die dood en die 
sonde oorwin, vervul ons daarom met 
'n diepe afsku van die kwaad wat die 
siel 'n vyand van God en 'n slaaf van 
die hel maak. O uitverkorene van God, 
luister na die vurige roepstem wat uit 
elke hart opklink in hierdie jaar wat 
aan u toegewys is. Genees ons pynlike 
wonde. Bekeer die sondaars en droog 
die trane van die beproefdes en onder- 
druktes af. Troos die armes en veront- 
regtes. Blus die haat, versag die ruheid 
van sedes en waak oor die reinheid 
van die jeug. Beskerm die heilige Kerk. 
Laat alle mense onder die bekoring 
kom van die Christelike deugde. Mag 
die mense by die hoor van u naam, 
wat eensgesind in die hemel weerklink, 
mekaar as broeders beskou; mag die 
volkere hulself as lede van een gesin 
voel en so hulle koester in die son van 
ware en algemene vrede. O, lieflikste 
Moeder, aanvaar ons nederige bede en 
boweal, verkry vir ons die genade dat 
ons eendag saam gelukkig met u voor 
u troon daardie loflied mag herhaal 
wat vandag oor die ganse wêreld om u 
altare weerklink: U is die allerskoonste, 
O Maria. U is die roem, die vreugde. 
U is die trots van ons volk”. 


Is dit die Maria van die Bybel? Neel! 
Daarom moet pamflet nommer drie uit 
die sogename ,,Feitereeks” nou liewers 
nie probeer om die Roomse Maria aan 
ons, die Afrikaanse mense, voor te hou 
as ,Maria van Bybel” nie. Hierdie mid- 
delares is besig om die Middelaar Jesus 
Christus in die skaduwee te stel. Sy 
is besig om Hom van sy plek te be- 
roof. En nou weet ek wel heel goed 
dat die Roomse teoloë hierdie Maria- 
leer telkens en telkens `n draai of 'n 
swaai probeer gee, sodat dit na die 
Middelaar Christus moet heenwys. 
Waar is egter hierdie draai of swaai 
in die pouslike gebed? As aan Maria 
in hierdie gebed gevra word: ,,verkry 

vir ons die genade dat ons eendag 
saam gelukkig met u voor u troon 
daardie loflied mag herhaal. .” dan 
moet die Rooms Katolieke Kerk ons 
nie verkwalik dat ons dit aan hulle 
stel, dat so lank die Christus so ver- 
dring word, moet hulle die kloof tus- 
sen hulle en ons as sodanig sien, so 
diep en so breed, dat ons nie meer 
mekaar se stemme heen en weer oor 
die kloof kan hoor nie. Dit lyk my ook 
werklik dan onmoontlik om 'n gesprek 
met mekaar enigsins te probeer aan- 
knoop. Daar word in die laaste jare 
baie geskryf en gepraat oor die sg. ,,ge- 
sprek tussen Rome en Reformasie. Ons 
stel dit aan die Roomse Kerk dat hulle 
Marialeer ons skok, veral as dit so ver 
ontwikkel het as wat dit gebeur het in 
die jaar 1950 toe Pous Pius XII die lig- 
gaamlike hemelvaart van Maria op 
1 November afgekondig het. Die Room- 
se teoloog Van der Tempel skryf: ,Of 
spoedig die dag sal aanbreek waarop 
die middelaarskap van Maria as leer- 
stuk van ons heilige geloof sal verklaar 
word, is nog in die duister”. Dit 
het hy in 1931 verklaar. In 1968 is dit 
nie meer so in die duister nie. Trouens, 
reeds op 22 September 1891 verklaar 
dat pous Leo XIII: ,,Van die baie groot 
skat van al die genade wat die Heer 
aan ons bring, word niks ons deel nie, 
anders as deur Maria, aangesien God 
dit so wil dat, netsoos niemand tot die 
hoogste Vader kan kom nie, behalwe 
deur die Seun, ook wel gesê kan word 
dat niemand tot Christus kom nie 
anders as deur die moeder”. (Sien Den- 
Zinger 1940A). 


In die Roomse Marialeer het alle 
grense tussen Skepper en skepsel, tus- 
sen God en mens weggeval en behoort 
Maria eerder tot de sfeer der goden 
dan die der menschen”. (Dr. A. F. N. 
Lekkerkerker). 


Op grond van die Heilige Skrif alleen 
bely die Kerke van die Kerkhervorm- 
ing by monde van die Nederlandse 
Geloofsbelydenis, artikel 26: ,Ons glo 
dat ons geen toegang tot God het nie 
as net deur die enigste Middelaar en 
Voorspraak, Jesus Christus, die Reg- 
verdige; wat hiervoor mens geword 
het, in wie die goddelike en menslike 
natuur saam verenig is, sodat die mens 
toegang kan hê tot die goddelike Ma- 
jesteit, anders was die toegang Vir ons 
gesluit. Maar hierdie Middelaar wat die 
Vader ons gegee het tussen Homself 
en ons, moet ons deur sy grootheid 
nie verskrik om ons 'n ander na ons 

DIE KERK EN BUITEKERKLIKES 


`n Reeks waardevolle artikels is ont- 
vang oor bovermelde onderwerp 
deur skrywers soos dr. A. J. G. 
Dreyer, dr. D. J. Booysen, ds. J. 
H. Koekemoer en mnr. A. Antonites. 
Dit word in vervolg geplaas en ver- 
al kerkrade wat met die probleem 
te doen het sal baat daarby vind om 
dit te bestudeer — baie goeie onder- 
werpe vir ouderlingsvergaderings. 
Ons begin by prinsipiële besinnings 
totdat ons by die praktyk kom. Lees 
ook die Vraebus in hierdie blad in 

dié verband. 
P. M. Smith. 


CHRISTUS EN DIE KERK 


Op `n vergadering het iemand die 
opmerking gemaak dat 'n mens met 
die radiodienste soms meer hoor dat 
die kerk verkondig word as wat Chris- 
tus verkondig word. (Aangesien die 
S.A.U.K. alle gelowiges van alle kerk- 
verbande in die land moet bedien, 
waak hy baie streng teen enige kerk- 
isme en kerklike propaganda. Hierdie 
opmerking kan dus nie hierteen gemik 
wees nie.) Hierdie opmerking kan dus 
alleen beteken dat die verkondiging 
wat oor die radio gehoor word nie 
suiwer is nie en iets aanbied wat ons 
nie behoort te hoor nie; of dat die 
kerk iets is wat nie wesenlik deel is 
van die evangelie van Christus nie. 


Die teoloë van die meer liberale rig- 
ting van die vorige eeu, het baie kere 
en op baie maniere gepoog om van die 
kerk ontslae te raak. Hulle het dit so 
gestel dat Christus die koninkryk van 
die hemele kom verkondig het en dat 
ons teen Sy bedoeling in met 'n 
mensgemaakte kerk opgeskeep sit! 
Soos die opmerking hierbo, wou hulle 
skeiding maak tussen Christus en Sy 
kerk. 


Hierdie opmerkings weerspieël blyk- 
baar die gedagte van baie lidmate van 
die kerk. Hulle is lid van een of ander 
kerk, is selfs trots daarop en verdedig 


hulle eie kerk, maar kom nooit of baie 
selde in die kerk! Vir hulle is die kerk 
`n plek wat slegs besoek word vir 
doopgeleenthede, vir troues en begraf- 
nisse. Blykbaar meen hulle dat die 
geloof in Christus en die lewe in die 
kerk baie min of niks met mekaar te 
doen het nie. Die geloof is vir hulle 
'n saak van die binnekamer of van 
persoonlike oortuiging. 





DR. A. J. G. DREYER 





Die geloof in Jesus Christus is egter 
nie van Sy Kerk te skei nie. Wie Jesus 
Christus bely en in Hom glo, soos 'n 
Petrus, dat Hy die Christus is, die Seun 
van die Lewende 'God, eindig soos 
Petrus self in die Kerk van Christus. 
Want op grond van hierdie belydenis 
van Petrus het Christus gesê: op hier- 
die rots sal Ek my gemeente (kerk) 
bou (Matt. 16:18). Tussen Christus en 
Sy Kerk is vir die gelowige `n onver- 
breekbare verbondenheid. 


Die geloof in Jesus Christus is nie 
van die kerk te skei nie. Geloof in 
Jesus Christus vereis 'n oortuigde, op- 
regte en toegewyde lewe in die kerk, 
saam met die kerk en soos die kerk. 
Wis Christus verkondig kan nie an- 
ders as om Sy Kerk te verkondig nie. 
Wie beswaar maak teen die Skriftuur- 
like verkondiging van die kerk, moet 
beswaar maak teen Jesus Christus 
self. Immers, Christus wou 'n kerk hê 
en het self Sy Kerk tot stand gebring! 


Die woord wat die kerk (gemeente) 
in die Nuwe Testament aandui, is 'n 
woord wat aan die Ou Testament ont- 
leen is. Die Ou Testament gebruik die 
woord om die versamelde menigte van 
die volk Israel te beskryf wat in 'n 
vergadering byeengekom het op Gods 
bevel om na Sy Woord te luister. Die 
geloof in Christus is dus nie maar net 
die stokperdjie van die individu nie. 
Dit is nie net 'n persoonlike oortui- 
ging nie. Die geloof in Christus eis die 
vergader en bymekaarkom van alle ge- 
lowiges wat deel is van die volk van 
God. Die geloof in Christus bring 'n 
mens in die kerk. Die kerk is nie maar 
net die somtotaal van al die gelowiges 
wat oor die hele wêreld versprei, per- 
soonlik die geloof beoefen nie. Die ge- 
loof eis die liggaamlike teenwoordig- 
heid van die gelowige in die vergade- 
ring van gelowiges wat op bevel van 


God byeenkom omdat hulle Sy volk is 
wat na Sy Woord moet luister. 


Die woord wat in die kerk beluister 
word is nie die woord van mense nie. 
Dit is nie `n filosofie nie, nie die stem 
van die gewete nie en ook nie die stem 
van die tyd nie. Dit is die Woord van 
God. Daarom is die gaan na die kerk 
nie die vrywillige saak van die per- 
soonlike geloof wat elkeen maar laat 
of doen soos hy lus het nie. Die gaan 
na die kerk en die lewe saam met en 
soos die kerk, is die antwoord van die 
geloof op die roepstem van God in 
Christus. 


Daarom is die gaan na die kerk ook 
'n belydenis en getuienis in en aan die 
wêreld. Die daad van die opgaan na 
die vergadering van die volk van God 
is belydenis van sonde en skuld, be- 
lydenis van dankbaarheid en blydskap. 
Dit is die hoor en aanvaar van die 
oordeel en skuld, van die vryspraak 
en genade van God in Christus. Dit is 
die antwoord van die geloof op die 
roepstem in Christus. 


Die kerk is gemeenskap met God. 
Hierdie gemeenskap is nie maar net 
`n idee of gedagte nie maar 'n ge- 
beurtenis. Hierdie gebeurtenis vereis 
die persoonlike oorgaan tot die gebed 
op die knieë voor God maar eis ook 
die opgaan na die vergadering van die 
gelowiges vir die ontmoeting met die 
Heer van die kerk. Hierdie gemeen- 
skap met God neem die vorm aan van 
`n tweegesprek. Die Heer spreek tot 
Sy gemeente deur Sy Woord maar ook 
deur die sakramente van nagmaal en 
doop. Die gemeenskap met God is: 
hoor, luister, sien en antwoord. Die 
antwoord van die gemeente word ge- 
gee in die gebed, van en namens die 
gemeenskap, en die lied van die 
gemeenskap. Die antwoord op die 
Woord van God word ook gegee in die 
gemeenskap met mekaar. Hierdie ge- 
meenskap is ook nie net 'n gedagte 
of idee nie maar 'n daad. Hierdie daad 
word voltrek rondom die nagmaals- 
tafel waar alle mure van hoogmoed, 
eiegeregtigheid, vooroordeel, minag- 
ting, ens. verbreek word deur die ge- 
meenskaplike aanvaar en drink uit die 
beker van Christus. Die loslopers en 
alleenlopers van die volk van God 
word hier sigbaar deur die liggaam en 
bloed van Christus saamgebind tot die 
huisgenote van God. 

IN MEMORIAM 


In liefdevolle herinnering dink ons terug aan 
ons ontslape dierbares wat ons vooruitgegaan 
het en nou rus van hulle arbeid. Ons mis hulle 
nog steeds, maar treur nie oor hulle soos die 
ander wat geen hoop het nie. Ons dank God 
vir wat hulle deur sy genade beteken het. 








PRETORIUS — Daniel Francois. Twee jaar is verbv 
`ne van my weggeneem is my dierbare eggenno 
vader en grootvader. Eensaam is die dae, stil die 
verlange, maar liefdevol is die herinnering. Ons dank 
die Vader vir sy lewe. 


Verlangende eggenote, kinders, kleinkinders en 
agterkleinkind. 








GREYLING — Gert. Onvergeetlik bly die dag van 
20 November 1963 toe my geliefde eggenoot en 
ons pappie van ons weggeneem is sonder afskeid. 
Maar ons sal berus en ons vertrou Hom wat ons 
roep en plek vir ons voorberei. 

Verlangende eggenote er kinders Jannie en Marie, 
Coenie, Winie en Fransie. 

F. Greyling. 
Limerickweg 36, Crown Gardens, Jhb. 





G. J. J. Greyling 


VAN DEN BERG — Philipus Christoffel. Dit was ons 
Heer se wil om van ons weg te neem op 23 Des. 1965 
in die ouderdom van 52 jaar. My teergeliefde egge- 
noot, ons pappie en oupa. Die beker is bitter, die ge- 
mis groot, maar ons gun hom die salige rus by ons 
liewe Heer. Sy siekte het hy met geduld gedra, altyd 
vol moed. Ons dank ons Heer dat Hy hom so lank 
vir ons gespaar het. 

Bedroefde eggenoot, Connie en kinders. 
Van den Berg. 
Botha Plotte 49, Pk. Randgate, Randfontein. 





PRINSLOO — D. J. In liefdevolle herinnering van 
ons geliefde ontslape eggenoot en vader wat al so 
baie jare heengegaan het, tog is die dag vir ons soos 
gister, en sal hom nooit vergeet nie. 

M. Prinsloo. 
Gemeente Eendracht. 

DOODSBERIGTE 


Dit het die almagtige God behaag om die siele 
van ons tans gestorwe broeders en susters wie 
se name hieronder vermeld word, tot Hom te 
neem. Hulle liggame is aan die aarde toevertrou 
in die vaste en sekere hoop van die opstanding 
tot die ewige lewe deur ons Here Jesus 
Christus wat die vernederende liggaam aan Sy 
verheerlikte liggaam gelyk sal maak. Die familie 
treur oor hulle heengaan en die Hervormde 
gemeenskap treur saam. 





VAN DER MERWE — Gertruida S. S. P. Onvergeetlik 
is die more van 23 Junie 1968, toe van ons so skielik 
weggeneem is, ons dierbare eggenote, moeder en 
grootmoeder in die ouderdom van 83 jaar. 


Ons mis ons moeder baie, maar ons berus in die 
wil van die hemelse Vader. Ons dank haar vir haar 
pragtige voorbeeld en mooi gedagtenis wat ons nooit 
sal vergeet. 


Van haar beproefde eggenote, kinders en klein- 
kinders. 


F. C. v.d. Merwe, 
Felstraat 20, Wolmaransstad. 





VILJOEN — Dit het ons hemelse Vader behaag om 
van ons weg te neem op 28 September 1968 my 
dierbare lewensmaat, ons pappa en oupa in die 
Ouderdom van 63 jaar na 'n gelukkige egverbintenis 
van 41 jaar en 8 maande. 


Bitter swaar is die skeiding, maar soet is die 
herinnering aan hom wat vir ons lief en dierbaar 
was. 


Bedroefde eggenote, kinders en kleinkinders. 
Hekpoort, Bus 191, Delmas. 


IN MEMGRIAM 


VAN DER LITH — Christiaan Johannes. — Onver- 
geetlik bly vir my die aand van 8 Februarie 1968 toe 
van my weggeneem is my dierbare eggenoot in die 
ouderdom van 57 jaar. Eensaam is die dae, stil die 
verlange, maar liefdevol die herinneringe. Ons dank 
die Heer vir sy voorbeeldige lewe. 


Sy bedroefde eggenote Franscina van der Lith. 


Eendrag Prov. Koshuis, Pk. Eendrag, Oor Leslie. 


BRITS — Gerhardus Willem Petrus. Tien jaar van 
eensame dae en nagte is verby, toe onverwags die 
dood ingetree het om ons teerbeminde eggenoot, 
vader en grootvader van ons weg te neem. Bitter is 
die verlange, maar ons hoop op 'n blye weersiens. 


Verlangende eggenote, kinders en kleinkinders. 


C. M. M. Brits. 
Gemeente Eendracht. 

Amptelike Berigte 


@ RING VAN VEREENIGING. 


Alle predikante en kerkrade word 
opgeroep tot die sesde gewone ver- 
gadering van die Ring van Vereeniging 
wat gehou sal word (D.V.) op 28, 29 
en 30 April en 1 en 2 Mei 1969 in die 
kerkgebou van die Nederduitsch Her- 
vormde gemeente Drie Riviere. 


Alle verslae, beskrywingspunte en 
stukke vir opname in die agenda, moet 
die ringskriba voor 1 Maart 1969) 
bereik. 


Alle stukke soos deur die Kerkwet 
vereis moet met die aanvang van die 
vergadering ter tafel wees. 


F. H. van der Merwe. 


Posbus 490, 
Vanderbylpark. 


@ RING VAN ZUURFONTEIN. 


Kennis geskied hiermee van die der- 
de gewone vergadering van die Ring 
van Zuurfontein wat gehou sal word 
(D.V.) op Maadag 24 Maart 1969 om 
7.30 nm. en volgende aande in die 
kerkgebou van die gemeente Primrose. 


Alle verslae en beskrywingspunte 
moet ondergetekende bereik nie later 
as 8 Maart nie. Alle geloofsbriewe en 
ander stukke wat die Kerkwet vereis 
moet op di: openingsaand ter tafel 
wees. 


J. H. Koekemoer, 


Skriba. 





RING VAN MAOUASSI 


Sal die kerkrade van die gemeentes 
binne die ressort van die Ring van 
Maauassi asb. kennis neem dat die 
volgende sitting van genoemde Ring 
sal plaasvind (D.V.) op Dinsdag en 
Woensdag, 22 en 23 Avril 1969 te 
Ottosdal beginnende om 10.00 vm. 


Die kasboeke en ander benodigde 
stukke vir ouditering moet nie later 
as 20 Januarie 1969 na die kerkkantoor 
versend word nie. 


Alle verslae van gemeente. jeug- 
werk, Sondagskool en buitskerklikheid 
moet die Ringskriba nie later as 1 
Maart 1969 bereik nie. 


PP an 


Die stukke in die Bepalings van die 
Kerkwet, Artikel 5 (v) (ij) plus 'n tjek 
vir die Ringfondse, moet deur `n kom- 
missie uit u kerkraad nagesien, vir 
die vergadering ter tafel gelê word. 


die uwe, 


Ds. W. P. v.d. Merwe 
Bloemhof. Ringskriba. 


29 November 1968. 


BEROEPBAARSTELLING EN 
PREEKVERGUNNING: 


Op bladsy 10 kry u 9 proponente 
wat beroepbaar gestel is. By hulle is 
die here J. A. Loader, P. J. v.d. Merwe 
en C. J. Botha wat verder studeer en 
preekvergunning gekry het. 


Verder is preekvergunning verleen 
aan die here W. M. Wolmarans, P. J. 
Fouche en A. A. Swart. Hulle kan as 
pastorale hulp in gemeentes optree. 


BEROEPE PREDIKANTE 
AANGENEEM: 


Ds. B. J. van Staden na Springs-Oos. 

Ds. J. W. Rhoda na Bergsig. 

Ds. N. J. J. van Rensburg na 
Randpoort. 

Ds. F. H. v.d. Merwe na Bloemfontein. 

Ds. P. D. Smit na Umtalikombinasie 

Dr. D. J. Boovsen as dosent Turfloop. 

Ds. J. H. Vilioen na Carletonville. 

Prop. S. J. v.d. Westhuizen na 
Rietspruit. 

Prop. J. G. M. Dreyer na Kaapstad. 

Prop. A. P. B. Breytenbach na 
Elandspoort. 


RADIODIENSTE JANUARIE 1969. 


Eredienste: 


5 Januarie 7.00 nm: 
Medium en F.M.: Noordelike Pre- 
toria. 
12 Januarie 7.00 nM.: 
Kortgolf en S.W.A: Parow, Kaap- 
stad. 
19 Januarie 10.30 vm.: 
Kortgolf en S.W.A.: 
20 Januarie 10.30 vm: 
Medium en F.M.: Pretoria-Oos. 
2 Februarie 7.00 nm.: 
Medium en F.M.: Bloemfontein. 


Villieria. 


C] Vervolg op bladsy 26 


Die Hervormer, Januarie 1969, Bladsy 23 


WAT LEES ONS 


sRiglyne vir Studente in die Metodiek 
van Godsdiensonderrig op Skool” 


Saamgestel deur: N. J. J. van Rens- 
burg. 


Uitgewers: Pro Rege-Pers Mpk. Bpk. 
Potchefstroom, 1968. (180 bladsye). 


Dit is te verwelkom en in ooreen- 
stemming met die wens van ons kerke, 
dat daar in die opleiding van onder- 
wysers/esse groter erns gemaak moet 
word met die vak Bybelkunde. Ons 
kon nooit daarmee tevrede wees dat 
'n Bybelles op skool moontlik kan 
ontaard in een of ander gemoedelike 
moraallessie nie. Dieselfde geld natuur- 
lik die Sondagskool-onderwyser/es. 
(Die gedagte van die Jeugkerk laat ek 
hier buite bespreking: feit is dat ons 
vir die huidige nog met honderde 
Sondagskool-onderwysers/esse werk.) 


Die skrywer van hierdie werk, dosent 
in die Dept. Bybelkunde aan Potchef- 
stroomse Onderwyskollege, ouderling 
in die Ned. Hervormde Gemeente 
Potchefstroom-Noord, het inderdaad 
daartoe bygedra en 'n belangrike by- 
drae gedoen om riglyne te verskaf aan 
die onderwyser op skool MAAR 
SEKERLIK ook aan die Sondagskool- 
onderwyser/es, om die Bybel te laat 
spreek tot die kind. Ek vra aan ons 
Sondagskoolpersoneel om asseblief nie 
die weg van die minste weerstand te 
volg deur gewoonweg te redeneer: Nee, 
die boek sal te ingewikkeld wees, ver- 
geet dit maar”. Die taal is eenvoudig, 
helder en verduidelikend. Ek dink 
werklik dat dit hoog tyd is dat ons 
in ons eie taal so 'n bydrae sou kry. 
Elkeen wat die Bybelboodskap na `'n 
ander mens moet bring, staan meteens 
voor die vraag: Hoe moet ek dit doen? 
Nou is dit van hierdie skrywer te 
waardeer dat hy nooit die werk van 
die Gees van God laat oorgaan in 'n 
bepaalde beplande metode nie. Hy weet 
dat die werk van God voorop staan. 
Hierdie werk kry vir my egter sy 
eintlike en wesenlike waarde daarin 
dat die skrywer die werk gelewer het 
vanaf die basis van die Opvoedkunde 
en die Ontwikkelings-Sielkunde wat 
uitgaan van die geloofsfeit dat die 
Bybel die lewende Woord van God is 
en dat dit ontstaan het deur die 
Soewereine wil van God. Hy ken die 
kind in sy vroeë en laat kinderjare, 
hy ken die kind in sy moeilike pu- 
berteits en adolessensie jare. Hoe sal 


] Na volgende bladsy 


Gemeentelike Berig 


BARBERTON ONTVANG EERSTE 
PASTORIEPAAR 


Die naweek van 22 tot 23 Junie 
1968 was een van vreugdevolle beteke- 
nis vir die Nederduitsch Hervormde 
gemeente van Barberton toe die eerste 
pastoriepaar van die drie jaar-oue ge- 
meente, ds. en mev. J. A. de Beer, 
feestelik in die Barbertonse stadsaal 
ontvang is. Ds. de Beer was voorheen 
studentepredikant op Potchefstroom. 


Om 3 nm. op Saterdag, 22 Junie is 
hulle hartlik verwelkom deur oudl. 1. 
Muller namens die gemeente, terwyl 
mev. Muller die welkomswoord na- 
mens die N.H.S.V. uitgespreek het. 


Die konsulent, ds. P. S. van Staden 
van Nelspruit, het as seremoniemeester 
opgetree en hom uitstekend van sy 
taak gekwyt. 


Vervolgens het verskillende persone 
aan die beurt gekom met verwelko- 
mingsboodskappe namens die onder- 
skeie instansies wat hulle verteenwoor- 
dig het. 


Ds. J. P. B. Vilioen van Plaston 
(Witrivier) het `n welkomswoord gerig 
namens die Ring van Middelburg. Hy 
het gewag gemaak van die agtergrond 
van die gemeente wat vir dertien jaar 
onder Nelspruit ressorteer het en eers 
in 1965 selfstandig geword het, waarna 
die vyftiende beroep eers geslaagd was. 


Namens die susterskerke het ds. M. 
C. Adendorff van die N.G. Gemeente 
en ds. J. H. van der Walt van die 
Gereformeerde gemeente, die woord 
gevoer. 


In die afwesigheid van die burge- 
meester, wat onsesteld was, is die ver- 
welkomingswoord namens die plaaslike 
gemeenskap uitgespreek deur die on- 
der-burgemeester, rdl. F. P. van der 
Walt. 


In sy verwelkomingsboodskap na- 
mens die nlaaslike onderwysinstellinge 
het mnr. F. J. M. Reyneke melding 
gemaak van die negentien kerklike 
denominasies wat in die plaaslike 
Laer- en Hoërskool verteenwoordig is. 


Na 'n sangsolo deur mei. M. Stigh- 
lingh het die gemeente versnaperinge 
geniet waarna ds. de Beer aan die 
woord gekom het. 


Saterdagaand om 7 nm. is die nuwe 
leraar amptelik deur ds. Van Staden 
bevestig. 

Sondagoggend het ds. De Beer sy 
intreepreek onder blyke van groot be- 
langstelling gelewer, n.a.v. 1 Kor. 1 
vers 23 en 1 Kor. 2 vers 2. 


Twee weke later was dit die ander 
gemeente in die kombinasie, nl. Ko- 
matipoort, se aangename voorreg om 
die nuwe leraarspaar amptelik te ver- 
welkom. 


Barberton en Komatipoort verheug 
hulle oor hierdie blye gebeurtenis en 
bid ds. en mev. De Beer en hulle gesin 
'n lang en vrugbare dienstydperk in 
die gemeentes toe. 

— Ingestuur. 


Af en toe lyk die Wêreldraad van 
Kerke na 'n kerklike Verenigde Na- 
sies, waar die mening van mense 
meer beteken as die mening van die 
Heer van die mense. 


— Drs. G. J. H. Gymink. 

POLYVIT TABLETTE 





'n Weergalose middel vir mense 
wat aan 'n algemene vitamien- en 
mineraalgebrek ly. Prys R2.50 vir 
een maand se voorraad. Regstreeks 
posvry van Jean Baptiste Produkte, 
Posbus 625, Krugersdorp. 





Skryf aan ons vir `n gratis pryslys. 

VAKANSIEWOONSTELLE 
WARMBAD 





Nuutgeboude, keurig ingerigte 
vakansieverblyf vlakby die 
Mineralebad. Dubbelwoonstelle: 
4 tot 7 persone. Enkelwoon- 
stelle: 2 tot 4 persone. Beson- 
der lae buiteseisoen-tarief (van- 
TOERUSTING : . beste gehalte 
af R2.50 per woonstel per dag). 
meubels; eie badkamers met 
warmwater; ingeboude kaste en 
kombuiseenhede; elektriese sto- 
we, -ketels en yskaste; bedde- 
goed volledig; kookgereedskap 
en eetgerei. Prosa beskik- 
aar. 


SPA-VISTA VAKANSIE- 
WOONSTELLE 


Voortrekkerweg 55, Warmbad 
Tvl — Tel. 299 


WEE 

mens met die jeug praat gedurende 
hierdie jare? Die skrywer doen meto- 
des en hulpmiddele aan die hand om 
sy eintlike, goedgeformuleerde doel- 
stellinge en 'Godsdiensonderrig te 
bereik. Hy ken die probleme op die 
weg van beide die kind en die een 
wat die Bybelboodskap moet oordra. 
Hy kom met voorbeelde van uitge- 
werkte lesplanne, wat die praktiese 
waarde van hierdie werk verhoog. Hy 
toon `n magdom van bronne aan en 
maak waardevolle opmerkings omtrent 
die aanbieding of voordrag van die 
les. In sy Byvoegsel tot die werkstuk 
is dit ook duidelik dat hy al hierdie 
werk gelewer het, nie uit `n neutrale 
godsdienstige (prakties kerklose) uit- 
gangspunt nie. Uitgaande van die 
Bybelboodskap self, luister hy ook na 
wat die ganse Christelike Kerk in die 
reformatoriese sin van die woord be- 
ly. Juis laasgenoemde feit is hoog te 
waardeer. 


Na ons beskeie mening kon hierdie 
werk inderdaad by een van ons uni- 
versiteite ingehandig gewees het vir 
`n Meestersgraad in die Opvoedkunde 
of Sielkunde. Dit is `n groot en deeg- 
like stuk werk. 

P. J. Theo. Koekemoer. 
Potchefstroom-Noord. 


' MONUMENTE | 
EN 
GRAFSTENE 


GEMAAK UIT DIE 

| BESTE PRETORIA - GRANIET 

Word afgelewer en opgerig op 
enige dorp en plaas 


| PRYSE NA ELKEEN SE 
VERMOË 





Pryse en Katalogus 
op aanvraag! 


d. E. P. ROODÉ 


POSBUS 163 — FOON 808 


DIE MENS IN 
DIE KERK 


Die kerk bestaan uit mense. Ons sê 
hulle is lidmate van die kerk, en hulle 
word lidmate van die kerk wanneer 
hulle gedoop word en belydende lidma- 
te wanner hulle belydenis van geloof 
aflê. En nou kan `n mens baie dinge 
oor mense e2 baie dinge van mense sê, 
maar dit is hier nie van groot betekenis 
nie. Want as 'n mens oor die mens in 
die kerk wil praat kan dit nie gaan oor 
wat mense van mense of oor mense sê 
nie. dan is `n ander Woord ter sprake, 
die Woord van God. 


En nou is die eerste ding wat die 
Woord van God oor die mens sê die 
feit dat hy nie van ewig af daar is nie. 
Hy het op `n bepaalde tyd daar gekom, 
nie vanself nie, God het hom geskape. 
En God het hom goed na Sy ewebeeid 
geskape, in ware kennis, geregtigheid 





DS. J. H. KOEKEMOER 





en heiligheid ,,sodat hy God sy Skepper 
reg sou ken, Hom van harte sou liefhê 
en met Hom in die ewige saligheid kai 
lewe om Hom te loof en te prys.” 


Maar nou word daar van dieselfde 
mens ook gesê dat hy sondaar is. 
Die vraag is nou, waar kom hier- 
die sonde van die mens dan vandaan? 
Die Heidelbergse Kategismus antwoord 
in Sondag afdeling 111 ,,uit die val en 
die ongehoorsaamheid van ons eerste 
voorouers, Adam en Eva, in die Pardys 
waar ons natuur so bedorwe is, dat ons 
almal in sonde ontvang en gebore 
word.” 


En dit is nou dieselfde sondaar wat 
lidmaat van die kerk is en mag wees. 
Die feit dat die mens 'n sondaar is, 
maak egter nie van hom 'n lidmaat van 
die kerk nie. Daarom moet ons kennis 
neem van die feit dat daar nog iets oor 
die mens gesê word. Daar word gesê 
dat Jesus Christus in die volheid van 
die tyd mens geword het om die mens 
uit alle mag van die duiwel te verlos 
en met Sy dierbare bloed vir al sy 
sonde ten volle te betaal en dat die 
mens nou deur die geloof deel kry aan 
Christus en al Sy weldade. Die mens 
mag dus ook 'n gelowige wees, iemand 
wat sy saligheid buite homself in Jesus 
Christus soek. Hierdie gelowige mens 
is nou lidmaat van die kerk. Daarom 
is dit dan ook so dat die Nederlandse 


Geloofsbelydenis wanneer hv oor die 
Kerk begin praat sê dat dit ,'n heilige 
vergadering is van ware gelowiges in 
Christus, wat hulle hele saligheid in Je- 
sus Christus verwag 


Wanneer `n mens bloot oppervlakkig 
na hierdie uitspraak kyk dan tref die 
woorde ,,vergadering van ware gelo- 
wiges” ons. Dit tref omdat dit die ge- 
dagte by ons kan laat ontstaan dat ons 
hier te doen het met `n groepie mense 
wat gelowiges is, wat op `n bepaalde 
lag bymekaar gekom het en so die kerk 
gevorm het. Wanneer dit so sou wees, 
sou dit beteken dat die kerk gestig is 
deur mense en dat die kerk ontstaan 
het a. g. v. `n besluit wat hierdie mense 
geneem het en 'n sekere daad wat hulle 
verrig het. Dit is egter nie die bedoel- 
ing van die Nederlandse Geloofsbely- 
denis om ons op so `n dwaalspoor te 
lei nie. En 'n dwaalspoor is dit inder- 
daad. Eintlik wil die Nederlandse Ge- 
loofsbelydenis ons maar op dieselfde 
pad lei en op dieselfde manier onder- 
rig as wat die Heidelbergse Kategismus 
dit doen in vraag 54. Daar word gesê en 

CHRISTUS 
EN DIE KERK 


[7] Van bladsy 21 


Hierdie gemeenskap met God en met 
die medegelowige is ook toerusting en 
opbou van die geloof. Hier word die 


Godsvolk toegerus en opgebou 
om in die wêreld as volk van 
God te lewe: om te wees wat 


hulle in Christus is. Hier word die 
gelowige toegerus en opgebou om sy 
hele lewe in die wêreld te leef as 'n 
ere-diens aan God; as 'n offergawe 
aan God. Die erediens is nie soseer 
in die kerkdiens nie as juis daarbuite 
in die wêreld. Maar wie die kerkdiens 
misloop, is en word nie toegerus vir 
die ere-diens tot God in die woord en 
die daad van sy lewe in die wêreld 
nie. Wie nie gesterk word deur Woord 
en sakrament, die brood van die lewe 
nie, en nie deur die gemeenskap raet 
die gelowige geoefen word in die of- 
fergawe van eie persoonlikheid nie, 
verhonger en versterf in die geloof. 


Wie Christus en die kerk of die 
kerk en Christus van mekaar wil skei, 
maak van die geloof 'n ideologie, 'n 
filosofie of 'n mistieke belewenis wat 
in die wêreld, vir die wêreld en daar- 
om vir die mens van geen waarde of 
betekenis is nie anders as die stok- 
perdjie van sommige nie. 

“MARIA DIE 
MIDDELARES” 


C] Van bladsy 20 





goeddunke te laat soek nie. Want daar 
is niemand in die hemel of op die aarde 
onder die skepsele wat ons meer liefhet 
as Jesus Christus nie, want alhoewel 
Hy in die gestalte van God was, nog- 
tans Homself ontledig het deur die ge- 
stalte van `n mens en van `n dienskneg 
aan te neem vir ons, en sy broeders in 
alle opsigte gelyk geword het. As ons 
nou 'n ander Middelaar moes soek 
wat ons goedgesind sou wees, wie sou 
ons kon vind wat ons meer liefgehad 
het as Hy wat Sy lewe vir ons afgelê 
het, selfs toe ons nog sy vyande was? 
En as ons een soek wat mag en aan- 
sien het, wie is daar wat daarvan so- 
veel besit as Hy wat sit aan die regter- 
hand van Sy Vader en alle mag het 
in die hemel en op die aarde? En wie 
sal eerder verhoor word as die eie 
welbeminde Seun van God? So is dan 
alleen deur gebrek aan vertroue hierdie 
misbruik ingevoer dat mense die hei- 
liges onteer in plaas van hulle te eer, 
deur te doen wat hulle nooit gedoen 
of begeer het nie, maar wat hulle met 
volharding en volgens hulle verskul- 
digde plig verwerp het, soos uit hul 
geskrifte blyk. .. . En daarna sê Hy, 
om ons nog meer moed te gee om tot 
Hom te gaan: ,,Terwyl ons dan `n groot 
Hoëpriester het wat deur die hemele 
deurgegaan het, naamlik Jesus die 
Seun van God, laat ons die belydenis 
vashou. Want ons het nie 'n Hoëpries- 
ter wat nie met ons swakhede medelye 
kan hê nie, maar een wat in alle opsig- 
te versoek is net soos ons, maar sonder 
sonde. Laat ons dan met vrymoedig- 
heid na die troon van die genade gaan, 
sodat ons barmhartigheid kan verkry 
en genade vind om op die regte tyd 
gehelp te word”. Dieselfde apostel 
sê dat ons vrymoedigheid het om deur 
die bloed van Jesus in die heiligdom 
in te gaan; laat ons dan toetree, sê hy, 
in volle geloofsversekerheid, ens. En 
ook: Christus besit 'n priesterskap wat 
nie op 'n ander oorgaan nie. Daarom 
kan Hy volkome red die wat deur HOM 
tot God gaan, omdat Hy altyd leef om 
vir hulle in te tree. Wat ontbreek daar 
nog? Christus self sê: Ek is die weg en 
die waarheid en die lewe, niemand kom 
na die Vader behawe deur My nie? 
Waarom sal ons 'n ander Voorspraak 
soek, aangesien dit God behaag het om 
sy Seun as Voorspraak te gee? Laat 
ons Hom nie verlaat om 'n ander te 
neem, of liewer om 'n ander te soek 
sonder om hom ooit te vind nie; 
want toe God Hom aan ons gegee 


het, het Hy goed geweet dat ons son- 
daars was. Volgens die bevel van Chris- 
tus roep ons daarom die hemelse Vader 
aan, deur Christus, ons enigste Mid- 
delaar, soos dit ons in die gebed van 
die Here geleer is; en ons is daarvan 
seker dat alles wat ons die vader sal 
bid in sy Naam, aan ons gegee sal 
word”. 


En wat het ons nou gedoen? Het ons 
'n Belydenisskrif, dus `n kerklike werk- 
stuk gebruik as laaste antwoord op 
Rome? Ja, bostaande sitaat kom wel 
uit 'n geskrif wat deur die Kerk opge- 
stel is. Maar enige mens wat 
maar net beskik oor elementêre Bybel- 
kennis, sal opmerk dat hierdie Belyde- 
nisskrif deurspek is met aanhalings 
uit die Bybel, die Woord, van God 
Daarom, nie omdat dit kerkwoord is 
nie, maar kerkwoord wat teruggryp na 
die Woord van God, kan dit wel vir 
ons die basis vorm vanwaar ons hier: 
die ,,nee” uitspreek teenoor die Mid- 
delares. Ons ken slegs `n Middelaar: 


vk Het Jesus lief, Hy't aan Gods 
reg voldoen, 


Geen sondevloek kan ons nog langer 
tref nie. 


Sou ons die hoof nie vrolik opwaarts 
hef nie, 


sy Middelaarsbloed het ons met God 
versoen”. 


oe ED DERE MED DEER DERY- VER HEDE RE EL VERE ER BED 


PISTORIUS 


POSBUS 9 POTGIETERSRUS 





Koëperatiewe, Private en 
Staatsverskaffers: 


@ 95.62% LEO Dolomitiese Land- 
boukalk 


96.6% ALLESCA Super Kalsitiese 
LDk. 


KALKSTEENAMMONIUM- 
NITRAAT 26% N 


AMMONIUMSULFAAT 21% N. 
SINK Bemestingstof 





ONS PRESTIGE 
U WAARBORG! 





Etlike treinvragte daagliks. 
Geen vertraging. 

Amptelike Berigte 

OGGENDOORDENKINGS 10.15 vm, 
7 Januarie: Drs. R. P. Botha. 

14 Januarie: Ds. J. N. Wolmarans. 
21 Januarie: Dr. D. J. Booysen. 


OGGEND EN AANDOORDENKINGS 
6.30 vm. en 11.10 nm. 


9 Januarie: Predikant? 
15 Januarie: Dr. P. T. Jacobs. 
24 Januarie: Predikant? 


ONTWAAK MY SIEL 7.40 vm. 
12 Januarie: Dr. A. J. G. Dreyer. 


SONDAGAANDOORDENKKINGS 
11.10 nm. 


5 Januarie: Ds. T. F. J. Drever (Snr.). 


12 Januarie: Ds. T. F. J. Dreyer (Snr.) 


19 Januarie: Ds. T. F. J. Drever (Snr.). 


26 Januarie: Ds. D. B. Snyman. 





VERLEWENDIGU 
NIERE 


EN U SAL JONG VOEL—JONG LYK 


Daar is niks wat 'n man of vrou 
ouer, maak as die pyn voortspruitende 
uit 'n gebrekkige werking van die 
niere nie. Ten gevolge hiervan word 
u gedwing om snags op te staar, en 
u ly aan senuweeagtigheid, duiselig- 
heid, rumatiek, rugpyn, pyn in die 
bene, donker kringe onder u oë, op- 
geswelde enkels, 'n gebrek aan ener- 
gie en eetlus, ens., bloot omdat die 
niere wat die bloed behoort te suiwer, 
nie in staat is om van die suur en 
gifstowwe ontslae te raak nie. Hier- 
die suur en gifstowwe kruip dan die 
gewrigte en spiere binne. Binne en- 
kele ure begin Cystex se aanvalle og 
die nierkieme. Die versterk die niere 
en verdryf suur en gifstowwe. Koop 
Cystex by u apteker of handelaar. 
Begin dadelik. 

geantwoord dat ons van die kerk glo, 
dat die Seun van God uit die ganse 
menslike geslag vir Hom `n gemeente 
wat tot die ewige lewe uitverkies is. 
deur Sy Gees en Woord, in die eenheid 
van die ware geloof, van die begin tot 
die einde toe vergader, beskerm en 
onderhou en dat ek daarvan `n le- 
wende lid is en sal bly.” 


Hieruit is dit duidelik dat die kerk 
nie `n stigting van mense is nie, al is 
daardie mense dan ook gelowiges. Die 
kerk is 'n skepping van God. En die 
kerk is nie daar van gister en eergister 
af nie. dit is daar van ,,die begin van 
die wêreld af”, en dit sal daar wees 
,tot aan die einde toe.” In die kerk sal 
dit dus nooit in die eerste of in die 
laaste instansie om die mense gaan nie, 
maar enkel en alleen om ,.die Seun 
van God wat uit die ganse menslike 
geslag vir Hom 'n gemeente vergader.” 
Ja, die Seun van God vergader vir Hom 
'n gemeente, en Hy doen dit ook op 
'n bepaalde manier, ,,deur Sy Gees en 
Sy Woord.” Mense is dus nie in die 
kerk vanweë hulle bekwaamhede nie. 
Nie omdat hulle sulke hoogstaande 
persoonlikhede is nie, nie omdat hulle 
so belangrik is nie. maar omdat Je- 
sus Christus hulle deur ,,Sy Gees en 
Woord” vir Hom tot `n gemeente ge- 
roep het. In die kerk gaan dit om die 
eer en die lof va die God wat ons uit 
die duisternis geroep het tot Sy 
wonderbare lig. 


Die kerk is nie `n verenizsing waarby 
ons maar na willekeur kan aansluit of 
waaruit ons na ons eie goeddunke kan 
bedank nie. Daarom sê die Nederlandse 
Geloofsbelydenis dan ook in artikel 
XXVIN ,,dat aangesien hierdie heilige 
vergadering 'n versameling is van die 
wat gered word en daarbuite geen 
saligheid is nie, dat niemand, van wat- 
ter rang of kwaliteit hy ookal mag 
wees hom op homself behoort te hou 
en op sy eie persoon te staan nie. 
maar dat hulle almal verplig is om 
hulle daarby te voeg en daarmee te 
Veronig .. sade oi 


Ons is dus verplig om ons met die 
kerk te verenig want die kerk is die 
plek waar Christus met sondaars wil 
saam wees. En wie hom hiervan afskei 
kan net twee redes daarvoor hê: 


i. Hy wil of niks van Christus af 
weet nie, of 


ii. Hy wil nie weet dat hy 'n sondaar 
is nie. 


DIE MENS 


Nee, God wil dat ons in nederigheid 
cen ootmoed met ander sondaars sal 
saam leef. sondaars vir wie Christus 
gesterf het en met wie Hy in Sy kerk 
wil saam wees. Daarom het die kerk 
dan ook die opdrag om die evangelie 
van Jesus Christus reg en suiwer te 
verkondig, om die sakramente te be- 
dien volgens die instelling van Chris- 
tus en om die christelike tug uit te 
oefen. 


En ons moet luister. Want die geloof 
is deur die gehoor en die gehoor is 
uit die Woord van God. Die geloof 
word in ons gewerk deur die Heilige 
Gees aan die hand van die gepredikte 
woord en versterk deur die Heilige 
Gees by die gebruik van die heilige 
sakramente. 


As lidmate het ons egter ook nog 
'n taak in die kerk. Want om lidmaat 
van die kerk te wees beteken nie 
'n rustige lewe agter veilige skanse 
nie. Dit plaas 'n sekere verantwoorde- 
likheid op ons. 'n Verantwoordelikheid 
wat ons met dankbaarheid moet ver- 
vul. Nooit kan die lewe in die kerk 'n 
stilsit en niksdoen beteken nie, want 
die geloof kan nooit passief wees nie. 
Die geloof wil die mens tot aksie be- 
weeg, dit wil die mens daartoe bring 
om hom te oefen in die werke wat God 
in Sy Woord gebied het. 


Dit beteken egter nie noodwendig 
dat ons predikante of ouderlinge of 
diakens moet wees nie. Inteendeel 
om in die kerk diensbaar te wees, om 
gelowige te wees, om christen te 
wees, beteken ook dat ek deur die 
geloof lid van Christus is en daar- 
deur deel het aan Sy salwing om 


i: Sy naam te bely 


ii. Myself as 'n lewende dankoffer 
aan Hom toe te wy 


iii. Met 'n vrye en goeie gewete in 
hierdie lewe teen die sonde en die 
duiwel te stry en om hiernamaals 
in ewigheid saam met Hom oor alle 
skepsels te regeer.” 


Ons is dus geroepe om die Naam 
van Jesus Christus in die wêreld te be- 
ly. En nou beteken dit niks anders as 
om in die wêreld draer te wees van 
die evangelie van verlossing en genade 
nie, as om in die wêreld te bely dat 
Jesus Christus die Here is nie. Want 
om die Naam van Jesus Christus te 
bely is niks anders as om Jesus Chris- 
tus te bely nie. In die Bybel is die 


IN DIE KERK 


naam van 'n persoon baie nou gekoppel 
aan die persoon self. Jou naam sê wie 
en wat jy is, hoedanig jou persoon- 
likheid is. Daarom is dit dan ook vir 
die Bybel een en dieselfde as ons sê 
om in God te glo of om in Sy Naam 
te glo, om God lief te hê of om Sy 
Naam lief te hê. 


Om die Naam van Jesus Christus te 
bely beteken egter ook ,,stryd teen die 
sonde en die duiwel”. Dit wil dus sê 
dat as ons maar net naam-christene 
is, maar net dooie lidmate van die 
kerk is, dat dit 'n misbruik van die 
Naam van Jesus Christus is en daar- 
om ook `n oortreding van die derde 


gebod is. Die naam ,,christen” druk 
'n noue verbondenheid met Christus 
uit, dit is `n erenaam, `n profete, 
priester-, koningsnaam. Dit vra toe- 


wyding van ons hele lewe en krag in 
Sy diens. 


Die Heidelbergse Kategismus het 
verder gesê dat ons uit dankbaarheid 
ons lewens as 'n lewende dankoffer aan 
Jesus Christus moet toewy. 'n Lewe 
uit dankbaarheid dus. 'n Lewe waar 
ons met alles wat ons is en het in diens 
van Jesus Christus sal staan. 'n Lewe 
waar ons weet dat Hy ons uit die duis- 
ternis geroep het tot Sy wonderbare 
lig sodat ons die deugde van Hom 
wat ons geroep het kan verkondig. 
Christen wees beteken dus om tot Sy 
eer te leef. Dit beteken om as lidmaat 
van Sy kerk aktief te wees. Dit bete- 
ken om gesalf te wees met die salwing 
van Christus tot profeet, priester en 
koning. 


Tot profeet is ek gesalf sodat ek 
die Naam van Jesus Christus sal ken 
en bely.Tot priester is ek gesalf, nie 
om soenoffers te bring nie — want 
die het Jesus Christus eens volmaak 
en vir goed volbring — maar om my- 
self as 'n lewende dankoffer aan Hom 
toe te wy. En tot koning is ek gesalf 
sodat ek met 'n vrye en goeie gewete 
in hierdie lewe teen die sonde en die 
duiwel kan stry en om hiernamaals in 
ewigheid saam met Hom oor alle skep- 
sele te regeer. 


Daarom moet ons steeds hierdie 
dinge bekyk en deurvors sodat ons 
steeds aktief en sinvol in die kerk 
besig mag wees om saam met die 
kerk Sy Naam te bely. Want Hy 
het ons so uitermate bevoorreg deur 
ons in die verbond van die genade 
en versoening deel te laat kry. 


(Word vervolg.) 

LESERS AAN DIE WOORD 


Graskop. 
P/S 6247, 
Outjo, S.W.A., 
30 Junie 1968. 


Geagte Redakteur, 


Ek het met belangstelling die arti- 
kel van ds. Marais in Die Hervormer 
van April en Mei gelees, waar hy 
handel oor die spreek in tale in die 
erediens. Persoonlik het ek maar altyd 
skepties teenoor hierdie dinge gestaan, 
omdat dit bê alle twyfel is dat die 
apostels op die Pinksterdag toe hulle 
die Heilige Gees ontvang het, in tale 
gepraat het wat deur die verskillende 
nasies wat daar teenwoordig was as 
hulle eie tale erken is. 


My gedagte was nog altyd dat hier- 
die gawe aan die apostels gegee is om 
hulle toe te rus vir die prediking van 
die evangelie aan alle volke. Dit is 
glad nie vir my duidelik dat die 
apostels neergeval het en gelê en ruk 
het, soos ons onder die sektemense 
vandag sien nie. Hierdie predikers be- 
weer dat die woorde wat ons in vers 
14 van Handelinge 2 lees: ,,Maar Pet- 
rus het opgestaan” beteken dat hulle 
eers gelê het, en omdat ek hiermee nie 
wil saamstem nie, beskou hulle my 
as 'n baie dom ou. 


Ds. Marais beweer dat daar selfs 
voor Christus in sekere kringe in 
tale” gepraat is. Nou wil ek net hier 
byvoeg, dat dit vandag nog gebeur 
onder heidense volke wat nog nooit 
van God en Sy Woord gehoor het nie. 
En om hierdie rede, is die spreek in 
tale vir my nie juis 'n bewys dat dit 
die Gees van God is wat daar werk 
nie. In midde- en Wes-Afrika kry jy 
hierdie verskynsel baie onder die 
Bantoevolke. Die persoon loop ʼn paar 
dae met verwilderde oë rond, praat 
nie en eet ook nie. Dan word daar 'n 
fees gevier, want hulle sê die persoon 
het `n gees wat wil ,Tumba” dit wil 
sê na b6 kom, of tevoorskyn kom. 
Onder koorgesang met hande geklap en 
tamboer begeleiding word daar al om 
die persoon beweeg. Dan val hy neer, 
begin ruk en beef, en nou word die 
eerste babbeltaal gehoor wat niemand 
verstaan nie. Hierna word daar oor- 
geslaan na een van die Bantoetale 
daar vér in die noorde waar nie hier- 
die mense nie en ook nie hulle voor- 
geslagte ooit 'n voet gesit het nie. Ons 
wat met wa en osse die land deur- 
kruis het tot in die verre noorde en 
sodoende van daardie bantoes vir jare 
in diens gehad het, verstaan elke 
woord wat daardie persoon praat, al 
verstaan sy eie mense hom nie. 


Ek het die bantoes gevra watter 
uitleg hulle hulle aan hierdie dinge 
gee. Hulle antwoord was, dat die 
bantoes wat in duisendtalle deur 
honger in 1914 dood is se geeste het 
na die noorde verhuis waar daar geen 
droogtes en honger bekend is nie. 
Maar omdat daar nie vee in die nooT- 
de is nie kry die geeste vleishonger, 
nou kom vaar hulle in 'n mens hier 
waar veediere is, daarom word daar 
'n bees geslag en wanneer die gees 
hom versadig geëet het aan die vleis, 
dan verlaat hy die persoon en gaan 
weer terug na sy land. 


Nou weet ons dat Amerika die 
grootste koper van slawe uit Midde- 
Afrika was. Hierdie slawe het na 
Amerika gegaan met hulle gewoontes 
en tradisies, daar het hulle dit vir ge- 
slagte nagekom en uitgeleef ten aan- 
skoue van die blankes, wat die mantel 
van godsdiens daarom gehang het en 
nou vir ons terugbring na Suid- 
Afrika. 


'n Christen moet tweemaal dink 
voordat hy terwille van die sensasie, 
God wil aanbid en dien soos die 
Amerikaners dit doen. God het Israel 
nie gestraf omdat hulle so ongods- 
dienstig was nie, nee, hulle was oor- 
godsdienstig, maar hulle is gestraf 
omdat hulle heidense gewoontes en 
praktyke in hulle godsdiens ingevoer 
het. 


As ek nou sulke dinge gesien het 
by die ongelowige duiwelaanbidders 
en dan weer by Christene, dieselfde 
praktyke kry, dan moet niemand my 
kwalik neem as ek nie daarmee saam- 
stem nie. Is dit nie miskien teen hier- 
die heidense gewoontes in die gods- 
diens waarteen Paulus te velde trek 
waar hy in 2 Kor. 6:15,16 sê: ,,Moenie 
in dieselfde juk trek saam met ongelo- 
wiges nie, want watter deelgenoot- 
skap het die geregtigheid met die on- 
geregtigheid, en watter gemeenskap 
het die lig met duisternis? En watter 
ooreenstemming het Christus met Be- 
lial, of watter aandeel het die gelowige 
met die ongelowige? 


Ons weet dat die Satan God na- 
boots soos toe die towenaars die won- 
ders wat Moses en A#ron gedoen het 
nagedoen het, maar dit is verregaan- 
de om te dink dat God gedien wil 
wees soos die duiwelbesweerders hul- 
le towerpartytjies uitvoer. 


Paulus skryf aan die Korinthiërs, 
hoofstuk 14:19: ,Maar in die gemeen- 
te wil ek liewer vyf woorde met my 
verstand spreek as tienduisend woor- 
de in 'n taal”. Ons wil amper hieruit 

verstaan dat wanneer iemand in `n on- 
verstaanbare taal in die gemeente 
praat, hy nie by sy verstand is nie; 
daarom laat die apostel ook daarop 
volg: ,Broeders, moenie kinders wees 
in die verstand nie, maar wees kinders 
in die boosheid en wees volwassenes 
in die verstand”. Uit sy verdere be- 
toog sien ons in vers 22 dat die 
vreemde tale vir ongelowiges iets mag 
wees, vir gelowige mense het dit nie 
veel waarde nie. 


Onder die sektemense is daar nog 
die gewoonte om terwyl die voor- 
ganger bid, hardop te steun en kreun, 
partymaal sommer skreeu. Dit is ook 
iets wat ons onder die Bantoes sien. 
As die towenaar met die geeste van 
die onderwêreld praat dan moet die 
aanwesiges hardop hulle instemming 
betuig anders het hy geen inspirasie 
nie, almal moet saamstem. Ek het 
die predikers hieroor gevra en 
hulle beroep hulle op Mat. 18:19: ,As 
twee van julle saamstem op die aarde 
oor enige saak wat hulle mag vra, dit 
sal hulle ten deel val van my Vader 
wat in die hemele is”. Hulle beweer 
dat die woord ,,saamstem” beteken 
die stemme moet saam gehoor word. 
Hier het ons weer 'n voorbeeld van ʼn 
swak taalkennis. Die woord ,,saam- 
stem” is net 'n ander woord vir oor- 
eenkom. My Portugese Bybel vertaal 
hier ..concordar”, wat beteken akkoord 
aan, of ooreenkom. 


Ons is jammer dat hierdie mense 
wat vroeër byna almal lidmate van ons 
Afrikaanse Kerke gewees het, aange- 
trokke deur die vreemde gewoontes 
wat van vêraf hierheen oorgebring 
word, nou so van ons verwyder is, dat 
hulle selfs vir ons volkslewe verlore 
geraak het. Ons hoop om dit nog te 
beleef dat hulle al die vreemde dinge 
uit die middelpunt van hulle godsdiens 
sal verwyder en die Christus daar sal 


plaas. ë 
P. S. v.d. Walt. 





AANDAG 
ALLE PROSTAATKLIER LYERS 





Hier is 'n nuwe geneesmiddel 

vir die prostaatklier Onmiddel- 

lik verligting en langdurend vir 
slegs R2-90 


Regstreeks van 


MEV. R. MULLER, 
Krugerspos, 
Lydenburg. 





Pyn se Moses... 


OTTO se 


VYF - AKSIE 
SENUWEE PYNPOEIERS 
PRYS: 17ic. en 37de. 

Nie net 'n gewone Hoofpyn 
Poeier nie. 

Seker die enigste pynpoeier met vyf 
bestanddele en elkeen vir 'n sekere 

€ doel. 

Duisende word elke dag vervaardig 

en verkoop. Is u een van die ver- 

bruikers? Indien nie, probeer Otto's 

vir Hoofpyn, Jig, Rumatiek, Verkoue, 

Heupjig Koorsagtigheid en enige 
ander pyn. 

Otto's verlig pyn binne enige oom- 

blikke. Otto's bring genesing aan en 

verban pyn. Otto's kalmeer en voed 

die senuwees. Otto's breek verkoue 
en koors. 





As daar nie pyn en moeilikheid in 
die wêreld was nie, sou alles uit pret 
bestaan het. Ongelukkig is die groot- 
ste vyand PYN. Die vyande van alles 
wat leef en asem haal. Ja, pyn wat 
genot vernietig, die lewe bemoei en 
swartgalligheid verwek en selfs kan 
lei tot senuweewrakke. Maar vra uself 
of dit nodig is in die moderne wêreld? 
Nee, glad nie! Hou net `n pakkie Otto 
se poeiers byderhand, die vyfaksie 
poeier, wat pyn se moses bly, die 
senuwees kalmeer en lewenslustigheid 
verskaf. 


Na jare van navorsingswerk 
bied ons u aan 
OTTO SE BOEGOE EN 
JENEVER PILLE 
OM DIE NIERE EN DIE BLAAS TE 
REINIG 
Prys: 33c. 
in smaaklose Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van 
Boegoe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om die bloed, lewer en blaas te suiwer 
tesame met die sagte lakseermiddel. 
Besonder goed vir Jig en Rumatiese 
leiers om die Pille saam met Otto se 
vyfkasie senuwee en pynpoeiers te 
gebruik. 





Dr. Collin se Pille 


Prys: d45c 
VIR GAL EN LEWER 


Blakende gesondheid is die teenoor- 
gestelde van die volgende klagtes: 


Nare hoofpyne, gal aanvalle, bitter 
mond, aangepakte tong, hardlywigheid, 
vlekke voor die oë, opgeblaasde gevoel, 
lusteloosheid, sooibrand, geel gelaat. 


DIE OORSAAK: 
Lewer, Gal en Hardlywigheid. 


Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 

Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die 

ingewande. 


Die lewer kan te veel of te min gal 


vervaardig en dan volg al die ver- 


melde moeilikhede. 


Oor ryke voedsel, gemengde etes, te 
veel vleis, vet, en gebak veroorsaak 
oortollinge gal wat dan in die galblaas 
bewaar word, en dan volg al die 
bekende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe dr. Collins se pille saam- 
gestel is om albei, lewer en galblaas 
te reinig en u van die klagtes te 
verlos. Sterk lakseer middels soos 
kasterolie, ens, is slegs tydelike ver- 
ligting. 
Vir oortollige gal, wat alles veroor- 
saak behalwe hardlywigheid, is die 
behandeling stadig maar seker. Dr. 
Collin se pille. — Neem een pil drie 
keer per dag na ete vir 3-4 dae. Dan 
een pil soggens en saans vir 7 dae. 
Neem elke pit saam met 'n glas vol 
water. Hardlywigheid kan verhoed 
word deur 6-8 glase water gedurende 
die dag te drink dan met slapenstyd 
een of twee Dr. Collin se Pille. 


Onthou: Dr. Collin se Pille vir Lewer 
en Gal moeilikhede. 





OTTO se 
TIEMIE STROOP 


Prys: 25c 
Die Kleinspan se Vriend 


Vir Hoes, Kroep, Verkoue 
Kinkhoes en enige bors aando 
Dié is seker die enigste 
Stroop so bemark vir die gebru 
) es Babas en Kindertjies. 
Tiemie bevat die gesonde ontsmet- 
tingsmiddel naam lik sThymol” wat 
kroepagtige borskwale dadelik verlig 
deur die slym vloeibaar te maak en 
verstoppings in die lugpype te voor- 
kom. Bestanddele word ook by die 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom. 
Kindersiektes laat u skrik, maar met 
Otto se Tiemie Stroop is u heelveilig 
vernaam as kinders vals verkoues het 
met tande kry. 


Dié middel is uitstekend vir Babas 
en Kinders tot 8-10 jaar en dit is 
smaakvol. 


Koors, 
eninge. 
Tiemie 
ik van 


Senuwees! Senuwees! 
DIE ALOMBEKENDE KLAGTE IN 
DIE MODERNE WÊRELD 


DIE ANWOORD: 
DIE GEURIGE ROOI SROOP! 


OTTO SE SENUWEE EN 
VERSTERKINGSMIDDEL 
Die algemene versterkingsmiddel vir 
lusteloostheid, senuweeswakheid, sleg- 
te eetlus, bloedarmoede, slaaploosheid, 
moegheid, bewerigheid en 'n snaakse 
gevoel op die maag. 

Wel, indien u so voel, is Otto se 
Senuwee en Versterkingsmiddel u 
enigste toevlug. 

Die Brein en Rugmurg is die hoof 
senustelsel ,,Hulle voedsel is ryk, 
skoon bloed”. Vanuit die ruggraat 
sprei die hele senuweestel, elk be- 
doel vir 'n sekere deel van die liggaam. 
Word een of ander senuwee gesteur 
of ooreis, dan volg die bovermelde 


kwale, gekenmerk deur die kort- 
gebondenheid. 
Die toevlug — Otto se Senuwee en 
Versterkingsmiddel. 


DIE PRYS: 65c. 
vir 32 dosis. 





Weier aub. plaasvervangers, dring aan op die egte met hierdie geregistreerde handelsmerk. Oral 
verkrygbaar of direk van Apteker. 


G. FOURIE — POSBUS 762 — PIETERMARITZBURG 

SIMBOOL 
VAN 'N 
WAARDIGE BEGRAFNIS 
EN 
VOLLEDIGE BEGRAFNISVERSEKERING 


raadpleeg die telefoongids 
vir die adres van die AVBOB-kantoor 
naaste aan u geleë 









Hou vakansie op U MmUnIer—winneer U 25% 
op ireingeld heSBAAE ( kinders onder 7 jaar jy verniel) 


BEPLAN U VAKANSIE VIR HIERDIE DATUMS: 
Begin die heenreis in die aangeduide tydperke en bespaar `n kwart van die gewone tarief. 
DATUM VAN ENIGE STASIE IN NA ENIGE STASIE IN 


21 MAART '69— DIE REPUBLIEK DIE REPUBLIEK EN 
16 APRIL '69 SUIDWES-AFRICA 
(Heen- en retoerreise mag nie op 4 en 7 April 1969 begin word nie.) 


20 JUNIE '69— DIE REPUBLIEK 
25 JULIE '69 


25 SEPTEMBER '69— 
15 OKTOBER '69 


14 NOVEMBER '69— DIE KAAPPROVINSIE EN 
12 DESEMBER '69 ORANJE-VRYSTAAT 


Konsessiekaartjies is onderhewig aan sekere Sitplekke kan tot drie maande vooruit bespreek 
minimumtariewe en is geldig vir een maand. Word—bel net. die besprekingskantoor by u 

. es d binne ses dae Naaste stasie of nog makliker, laat die S.A. 
TerBErie DE wié AABvaar word bume as Spoorwegreisburo of `n aangestelde reisagent 
vanaf die aanvang van die heenreis nie. Kon- al u reisreëlings tref, insluitende hotel- 
sessies geld nie vir die Bloutrein nie. besprekings. 
























DIE KAAPPROVINSIE 




















DIE REPUBLIEK EN 
SUIDWES-AFRIKA 


DIE REPUBLIEK EN 
SUIDWES-AFRIKA 


DIE REPUBLIEK 






















VZOO1BOO/R 

